qundao/data-zh-poetry huggingface dataset:
予从安南回取道访西樵时方叔贤适还五羊赵元默约偶他出邓顺之先期偶至用阳明子旧韵四首前二首戏呈叔贤后二首兼柬邓赵二君并寓卜筑之意云·其二
作者：湛若水
朝代：明

心许回程取道浮，闻君经始入山谋。白云出岫无踪迹，莫去人间作雨不。
予从安南回取道访西樵时方叔贤适还五羊赵元默约偶他出邓顺之先期偶至用阳明子旧韵四首前二首戏呈叔贤后二首兼柬邓赵二君并寓卜筑之意云·其四
作者：湛若水
朝代：明

千秋云谷还归我，三二羊裘作近僯。莫种桃花临水岸，引人来问武陵津。
予友方子思道弃湖广宪佥逃归三衢山筑室以居号逋吏窝寄题数语
作者：湛若水
朝代：明

逋吏不逋吏，逋吏莫逋心。逋吏吏身洁，逋心心不神。不神乃滞物，天理自微灭。兀兀此窝中，无言自超越。我则何所逋，八方皆我闼。
二子涉长江二章
作者：湛若水
朝代：明

二子涉长江，采采秋芙蓉。采之欲奚为，怀彼无极翁。采花食其实，实里苦心同。岂但此心同，直外而通中。自恐采迟暮，凋落随飞蓬。二子采芙蓉，因得直通理。刊落支蔓烦，于以观太始。尝闻十丈花，孤光映天地。何以映天地，如船之藕是。欲窥本来相，来照玉井水。
二子涉长江二章·其一
作者：湛若水
朝代：明

二子涉长江，采采秋芙蓉。采之欲奚为，怀彼无极翁。采花食其实，实里苦心同。岂但此心同，直外而通中。自恐采迟暮，凋落随飞蓬。
二子涉长江二章·其二
作者：湛若水
朝代：明

二子采芙蓉，因得直通理。刊落支蔓烦，于以观太始。尝闻十丈花，孤光映天地。何以映天地，如船之藕是。欲窥本来相，来照玉井水。
于中和桥饯毛古庵黄门式之即席赋赠
作者：湛若水
朝代：明

晨光曜白日，宿雪倏然消。借问乘除理，阴阳谁与调。适此中和天，送君中和桥。此桥君自度，自度还自超。行行戒多岐，天路谅不遥。
于何柏斋奉常宅修会得牛首秋云
作者：湛若水
朝代：明

主人且莫言，听我歌秋云。逍遥望牛首，神爽已翛然。牛首夫何如，我尝造其区。坐小西南峰，蒸郁浮翠虚。人言秋云薄，我爱秋云淡。淡以明我心，薄以忘世念。白衣与苍狗，变态竟何有。此山长尊居，万化有形后。山高有大云，云大能施雨。若待春阳时，万物皆煦煦。
于刘子所见白鹿山人蔡君诗戏作
作者：湛若水
朝代：明

白鹿山人白眼多，胸中垒磈柰君何。昨宵梦语阳明月，又共天台月底歌。
于席学士院池观莲宴集和张亭溪詹事二首兼呈同会诸公
作者：湛若水
朝代：明

清赏和风天不违，花光水色丽相依。盛将歌管仍仙侣，静倚芙蓉谢宓妃。终是直通怜碧干，不堪摇落看红衣。况逢夏尽秋来日，酒盏还公满意挥。玉井孤根何处峰，移来天府翠云从。谩誇骤雨明珠过，更看高秋碧实重。出水群仙天藻发，临池诸杰地灵钟。二难四美还尧日，尽拚傍人笑醉容。
于席学士院池观莲宴集和张亭溪詹事二首兼呈同会诸公·其一
作者：湛若水
朝代：明

清赏和风天不违，花光水色丽相依。盛将歌管仍仙侣，静倚芙蓉谢宓妃。终是直通怜碧干，不堪摇落看红衣。况逢夏尽秋来日，酒盏还公满意挥。
于席学士院池观莲宴集和张亭溪詹事二首兼呈同会诸公·其二
作者：湛若水
朝代：明

玉井孤根何处峰，移来天府翠云从。谩誇骤雨明珠过，更看高秋碧实重。出水群仙天藻发，临池诸杰地灵钟。二难四美还尧日，尽拚傍人笑醉容。
于张参议子纯亭中看竹
作者：湛若水
朝代：明

看竹复看竹，千枝万枝绿。疏节虚应心，元来一根独。所以君子称此君，无乃当作如是观。
于朱玉峰太宰宅修会得匏字
作者：湛若水
朝代：明

诸公青云器，鄙人长系匏。九载面石壁，烟霞与游遨。知匪适时韵，世网忽复遭。天官开胜会，满座皆贤豪。人豪事自胜，蓬瀛何必高。作者已七人，伊予惭续貂。
于李蒲汀少宰宅修会得巽字
作者：湛若水
朝代：明

清风东南来，阳德方在巽。抚己感时物，天道有常运。八位皆乘时，万年如转瞬。荣华逐飘风，柔条为煨烬。是形岂不坏，万有归空尽。何以觅真常，至道在贞信。敬告同盟子，无忘金石论。
于盛符台宅会郑君邦教语及畏暴求为藩僚赠此
作者：湛若水
朝代：明

潮客金陵游，邂逅谈暴虎。南山有白额，白日食人脑。嗟予几不免，藏身入藩府。非爱曳长裾，惴惴戒馀暴。地虎尚可撄，飞虎谁能捕。寄语虐政人，归来学周处。
于礼部后堂同诸公会宴衍圣公得宾字
作者：湛若水
朝代：明

兹会曷为乐，所乐在嘉宾。素王有哲裔，蔼蔼温恭人。南宫荫芳树，宛若杏坛春。斯文本同家，十哲集如云。共闻宣圣训，气义即同门。我尝见羹墙，况接其贤孙。圣皇重师道，俎豆临成均。百工骏奔奏，三氏翕然臻。御宴昭殊锡，初筵亦继陈。幸逢五百会，文物为一新。
于观音阁饯梁天壶宗烈同府
作者：湛若水
朝代：明

兹辰风日佳，秋空极寥廓。四美翕然臻，群英亦趋约。结集逍遥游，临江更登阁。阁迥江不流，澄心坐超脱。高歌饯嘉宾，遗响天际落。展足贵千里，去去崇明德。
于赵类庵宗伯宅修会得五言排律二十韵
作者：湛若水
朝代：明

宗伯开文苑，春光际景辰。吟鞭乘岛兴，谈麈静规尘。忝窃瀛洲彦，叨陪讲幄臣。诗坛寻地主，酒伴尽天人。等作他乡客，犹惭入幕宾。游从兼吏隐，人物是丝纶。花意妍堪恨，山容巧作颦。云行西岳雨，蝶梦上林春。燮理存杯酒，忧虞损绣茵。逍遥鸡阜月，寂寞凤台滨。潭府初张宴，明公对饮醇。大羹滋味永，雅咏愫情申。蔼蔼衣冠俊，恢恢笑语亲。兰亭无放达，金马更清真。咄咄书空札，嚣嚣谢众嚚。天心自流运，物态尚悲辛。仰阁依珠斗，瞻云恋紫宸。食芹思有献，投壁恐无因。盐鼎非公辈，清修报主身。南溟起大翼，九万谁能驯。
云中人三章
作者：湛若水
朝代：明

云中人兮云为幕，终日蒙头兮白云漠漠。鸡空闻声兮犬吠叶落。云关闭兮谢游客，中思无为兮永与世隔。云中人兮云为衣，天地鸿蒙兮不知东西。东西不知兮南北，身不见兮独行无依。槁坐兀兀兮永与世忘机。云中人兮云为床，抱云眠兮游羲皇。日高三丈兮始转身，展开眉头兮视日光。睡法莫传兮宵有息，中夜存存兮永不忘。
云中人三章·其二
作者：湛若水
朝代：明

云中人兮云为衣，天地鸿蒙兮不知东西。东西不知兮南北，身不见兮独行无依。槁坐兀兀兮永与世忘机。
云谷九曲溪作
作者：湛若水
朝代：明

九曲涓涓始滥觞，潆流似我九回肠。江湖一念能忘得，曲曲还倾九百缸。
云谷书院夹以左右二瀑布天下之奇也周生自正请予双瀑布诗
作者：湛若水
朝代：明

双眺银河落九天，人言瀑布挂云边。合流喷浪风雷震，惊起蛟龙不得眠。
云谷左天泉作
作者：湛若水
朝代：明

天作地藏人肇文，天泉左右交流新。莫言洙泗人天远，同地同天同此人。
云龙吟
作者：湛若水
朝代：明

食哉兵所天，兵乃国司命。兵食既两足，二豪来报政。二人本同心，其利乃断金。弦琴起瞻斗，送之云龙吟。
五月八日敝宅修会得春字
作者：湛若水
朝代：明

盛夏郁郁苦炎氛，诸公一来满座春。翠筱炊烟浮杂俎，腐儒粗粝荐香蘋。酒行未几起者半，会合况岂由乎人。欲托长歌歌不足，金兰为我尽殷勤。
井井亭
作者：湛若水
朝代：明

有亭井井，山下出泉。以静而清，浚发天源。汲之不勤，德之日新。唯德日新，以济渴人。
人日过长沙乡
作者：湛若水
朝代：明

人日程途得，伤心花近舲。仆童当骨肉，梦寐是家庭。山势迎船转，草色驻桡青。双双彩羽去，立石愈分明。
仁和李掌教白夫求予赠言白夫尝编燕享乐谱一帙见示故终篇以音乐言
作者：湛若水
朝代：明

白夫广文杰，访我黄金台。苦意协管律，雅颂釐清吹。音乐缺已久，闻此喜且疑。未理金石奏，八音安可裁。声本起于无，谁解穷往来。鱼马诚异类，感应何神哉。乃知太和气，不谢嶰谷材。圣人假物用，八风谁能回。此可悟神理，当与西山推。
仆山驿道中
作者：湛若水
朝代：明

侧径通幽崖，淩风放高躅。下有百尺渊，上荫千寻木。冷泉漱溪毛，回飙动脩竹。超然生奇怀，情结清溪曲。中有无名禽，于兹媚幽独。
介溪太宰画歌
作者：湛若水
朝代：明

南都太宰介溪公，手持一轴来春风。敛之初觉未盈把，张之屋壁屋增大。上有一鹤从天来，皤然四翁立地下。此图胡为挂我壁，使我恍恍累日神辟易。屋壁欲动儿童骇，走走告一鹤。飞来堂上从四客，即令招之无所得。但见图中隐隐一翁举手鹤羽摇，一翁捧书鹤头朝，一翁仰视志淩霄，一翁俯目神寂寥。四人俨俨毛发动，睛光射人人发耸。似是四皓在商山，鹤书一召汉鼎重。动息弛张，仔细思量。共工怒触，不周山崩，天柱方折，地维亏张。于彼之时女娲何必断鳌足，四人可使撑四方，永立四极寿无疆。
从郭总戎三水之会夜归二首
作者：湛若水
朝代：明

稍稍将船去，倏尔度三辰。朝去暮知还，多愧山中云。将船中夜归，潮到翳门溪。孤帆背月收，白云还满衣。
从郭总戎三水之会夜归二首·其一
作者：湛若水
朝代：明

稍稍将船去，倏尔度三辰。朝去暮知还，多愧山中云。
从郭总戎三水之会夜归二首·其二
作者：湛若水
朝代：明

将船中夜归，潮到翳门溪。孤帆背月收，白云还满衣。
代简寄对山状元
作者：湛若水
朝代：明

太白归眠日，云山以为徒。可怜迁史笔，不为世芟芜。
代简寄扬州杨孝子锜
作者：湛若水
朝代：明

维扬过客已知名，孝子旧为族党称。便合首科逑闵冉，闭门闹市坐懵腾。
代简寄段德光旧同馆
作者：湛若水
朝代：明

中秘同书忆段郎，江东渭北云苍苍。南皋问讯知无恙，老我头颅已尽霜。
代简寄池州李古源上舍
作者：湛若水
朝代：明

古源眠食今何似，我屋中华近到无。惊报双华消□恶，世间滟滪在荣途。
代简寄王渼陂
作者：湛若水
朝代：明

渼陂名胜在，不欠杜陵诗。云山想眉宇，可似玉堂时。
代简寄薛竹居
作者：湛若水
朝代：明

八十六年怀竹居，一真会后定何如。若知真处元无事，连此真名亦破除。
代简答沈艾陵监丞二首
作者：湛若水
朝代：明

禾川何似成均逸，又似陵湖枕上无。骤雨惊回几场梦，罗浮无梦到皇都。罗浮无梦到皇都，纵到皇都梦亦孤。只有一端难忘处，巢由深荷有唐虞。
代简答沈艾陵监丞二首·其一
作者：湛若水
朝代：明

禾川何似成均逸，又似陵湖枕上无。骤雨惊回几场梦，罗浮无梦到皇都。
代简答沈艾陵监丞二首·其二
作者：湛若水
朝代：明

罗浮无梦到皇都，纵到皇都梦亦孤。只有一端难忘处，巢由深荷有唐虞。
代简答葛子东上舍因道及唐内翰同致意二首
作者：湛若水
朝代：明

笔端有眼观贤妇，葛子因知是义夫。合是造端由大道，鸢鱼天地贯通于。凭君多谢唐荆川，若泛荆川慎上船。弄月吟风一条路，濂溪伊洛是真传。
代简答葛子东上舍因道及唐内翰同致意二首·其一
作者：湛若水
朝代：明

笔端有眼观贤妇，葛子因知是义夫。合是造端由大道，鸢鱼天地贯通于。
代简答葛子东上舍因道及唐内翰同致意二首·其二
作者：湛若水
朝代：明

凭君多谢唐荆川，若泛荆川慎上船。弄月吟风一条路，濂溪伊洛是真传。
代简答黄应期太常
作者：湛若水
朝代：明

故人莲峰子，约我到罗浮。罗浮众仙人，伫望大石楼。缥缈度飞云，超然见丹丘。自我小蓬瀛，可以至十洲。试问莲峰子，与我烟霞不。
代简谢南都翰学吕巾石祝文□□何□阳曹赵眉溪京兆庞弼唐暨新泉诸□□四锦轴
作者：湛若水
朝代：明

祝文经纬吕公情，同志三年积虑成。谢得馀年□□过，因超六合到生生。
以建古冚山代券付曾我山唯卿进士收管
作者：湛若水
朝代：明

建古山深吾对关，住城正在碧云间。亦知曾子传忠孝，割与云山与我山。
仰宸楼
作者：湛若水
朝代：明

仰宸在何处，缥缈奎壁间。阳山以为经，长江为之权。经纬应天象，上侵霄汉端。楼中何所有，天章耀奎文。回飙吹天花，五色成锦云。俯首读宸翰，仰面瞻紫宸。紫宸不可见，心同珠斗旋。
休宁汪节夫尚和以三帕来寿云致三祝之意答之
作者：湛若水
朝代：明

节夫致三寿，一寿三千年。我寿无穷极，与天同后先。
何亲邦仁将北上来别烟霞
作者：湛若水
朝代：明

有客来烟霞，告我游燕北。送子以愁心，徘徊瞻斗极。
何古林别后有怀用前韵
作者：湛若水
朝代：明

犹疑颜色在，晓月照松关。浩叹草黄落，王孙游未还。
何钝庵侍御将以考满便归叙别离家者十有四年矣予离家十五年矣时予将引年求归勃焉感怀不胜故山之念赠以是诗
作者：湛若水
朝代：明

君来十四年，我年十五经。君业三留碑，我言无一徵。君因考最归，而我犹滞形。引年乞骸骨，天高宜下听。将心托明月，先已随君行。君行见月明，千万忆老兄。更为老兄道，为道老兄情。我情似羁鸟，惊听林风声。梅岭之绿阴，海珠之深清。白云飞云之光荧，二科九龙之旧盟。欲归乞归事竟成，无边风月无人争。高坐大睡了馀生，耳尖宠辱不足惊。尔时君行我长往，健足高步虽老矣，犹能供四海九州名山大川之征营。
作表滕西江寿官成定山祠因以留别
作者：湛若水
朝代：明

古人冷澹今人轻，定山栋宇是谁成？八十年来勤礼义，西江月色照君情。
作首尾三叠送朱则之还郴阳兼似诸同志
作者：湛若水
朝代：明

自笑铅刀不割疑，不疑行处是中思。四时百物皆同运，我得无言送则之。我得无言送则之，中思元只是无思。一条正正堂堂路，掉臂安行更不疑。掉臂安行更不疑，千秋遗叹未之思。即思仁在其中矣，不是他乡外至之。
作首尾三叠送朱则之还郴阳兼似诸同志·其一
作者：湛若水
朝代：明

自笑铅刀不割疑，不疑行处是中思。四时百物皆同运，我得无言送则之。
作首尾三叠送朱则之还郴阳兼似诸同志·其三
作者：湛若水
朝代：明

掉臂安行更不疑，千秋遗叹未之思。即思仁在其中矣，不是他乡外至之。
作首尾三叠送朱则之还郴阳兼似诸同志·其二
作者：湛若水
朝代：明

我得无言送则之，中思元只是无思。一条正正堂堂路，掉臂安行更不疑。
侄沾甫送游舫于三岛谢之
作者：湛若水
朝代：明

渔侣欣然送我舟，百年三岛任公游。江山民物同人乐，不用乘桴于海浮。
侍御林君钺乃尊紫霞先生寿
作者：湛若水
朝代：明

有子骑青骢，青骢何桓桓。我马愧不如，谁马气如云。下马为拜之，因以知其人。若人抱忠孝，君家有严君。再试乃卷怀，临世濯垢氛。我欲从紫霞，遨游于无垠。聊用谢短世，永以寿千春。
信果吟
作者：湛若水
朝代：明

信果取必者，䀝睨轻大人。言行尚未必，何以合鬼神。
候官黄孝子兰坡·其三
作者：湛若水
朝代：明

君子孝思，兰之辉辉。兰既坡矣，神之歆之。非神之私，精诚之几。我其颂之，实子之师。
健翁费少师寿诗
作者：湛若水
朝代：明

棣萼真吾爱，楼居接凤台。因知健翁诞，遥想寿筵开。金露降南极，文星烛上台。乘除蘧化里，阅世几回来。
偶书与武夷宫连道士庆泽
作者：湛若水
朝代：明

擢歌歌罢夜燃灯，烧竹煎茶待我清。久欲黄冠归一曲，借眠今日得无情。
偶书与诏使陕右白上舍
作者：湛若水
朝代：明

浩荡天游志，名山欲尽探。心将钟阜月，随子到终南。
偶书赠邬青州之任
作者：湛若水
朝代：明

翩翩贤刺史，问俗古青州。我若登东岳，传声海岱楼。
偶书送李生白父下第归蜀
作者：湛若水
朝代：明

游子才华三十春，扬眉吐气激青云。骑蟾折桂耻下体，直溯江源归蜀岷。岷峨自昔多达士，汉之广矣思其人。子归求之而问焉，无为而为之一言。可以行之于终身，顺流书报江东滨。
偶正禅语之谬送行者
作者：湛若水
朝代：明

迷时固师渡，悟了云自渡。此是何等语，千误与万误。譬之行丫径，冥行不问路。适越而北辕，毫釐千里谬。惟有指南车，圣神所默告。
偶笔示张廷佐都司马金挥使
作者：湛若水
朝代：明

天地合德，为阴为阳，为雨为霜。圣人合德，为喜为怒，为文为武。或以揖让，或以毅果。如人一身，弛张在我。在我弛张，文武一道。一道在我，无施不可。
偶笔答白川子张秋官嘉秀
作者：湛若水
朝代：明

东方有白水，西方有黑水。天地有玄黄，安得有二体。白水亦是川，黑水亦是川。同是润下性，万善无二根。谁来叹逝川，谁来此观澜。白日白川子，可以洗心言。
偶题南安王家楼上
作者：湛若水
朝代：明

乌飞兔走几将迎，映阁秋●●●●。尔欲无心吾亦尔，出门莫问弃●生。
偶题南安王家楼上
作者：湛若水
朝代：明

鸟飞兔走几将迎，映阁秋光江濑鸣。尔欲无心吾亦尔，出门莫问弃繻生。
偶题杨生大中君极采芳卷
作者：湛若水
朝代：明

采芳复采芳，采之何太勤？芳馨塞天地，吾自美灵根。
元日次韵潘黄门奉怀朝会诸公
作者：湛若水
朝代：明

此日五云扶帝座，同时万国祝尧天。春风先到金茎动，景运遥看斗柄旋。心逐火轮瞻雉尾，眼欺云墨起蛟涎。不陪天上群仙会，留滞周南万里船。
元旦
作者：湛若水
朝代：明

三元迭运吾闻语，三正三王别作元。岁岁逢元他自喜，家家称贺到人门。得非元者善之长，将谓善为道所存。大道有无终始在，欲从康节觅天根。
元默别后有怀
作者：湛若水
朝代：明

闭门梦行李，白鸟没青天。好月将愁去，新梅对恼眠。相识波罗树，重看玉井莲。欲申花意思，临别已忘言。
先期史恭甫来同游茅山家人已迎至镇江矣月十二日也意其连夜归报速来予已到山二日至望之暮犹未至岂为泥雨所阻欤或赈饥之务未暇欤未可知也因作二诗唁之
作者：湛若水
朝代：明

恭甫铨曹期不来，兴高迹滞令人猜。鸣鞭走马通宁报，捷径冲泥冒雨回。尽道知山有子贤，恤邻焚券是光先。邑人救火牵行计，散谷分煤岁十千。
先期史恭甫来同游茅山家人已迎至镇江矣月十二日也意其连夜归报速来予已到山二日至望之暮犹未至岂为泥雨所阻欤或赈饥之务未暇欤未可知也因作二诗唁之先期史恭甫来同游茅山家人已迎至镇江矣月十二日也意其连夜归报速来予已到山二日至望之暮犹未至岂为泥雨所阻欤或赈饥之务未暇欤未可知也因作二诗唁之·其二
作者：湛若水
朝代：明
体裁：七言绝句

尽道知山有子贤，恤邻焚券是光先。邑人救火牵行计，散谷分煤岁十千。
入黄龙洞口迟王石屏黄门戴角峰侍御口占
作者：湛若水
朝代：明

劄劄肩舆相后先，闻君尚在一把莲。行行十步九回首，及早相将到洞天。
兼卜朱明两洞
作者：湛若水
朝代：明

遂卜朱明西，乃兼朱明东。东西如日月，天地普悬同。何以爱东洞，虾蟆起青空。何以爱西洞，麻姑笑芙蓉。朝日未出时，先见东海红。新月欲吐夜，坐待西岩中。日月互来往，吾以观无穷。
再叠韵
作者：湛若水
朝代：明

江阁临江指顾间，江涛卷天江阁閒。更有破舟淩万里，也能到岸得生还。
再和桂洲公叠杏东观莲韵奉答来教二首
作者：湛若水
朝代：明

不足天教对有馀，白鸥飞处起红蕖。一江月水客还否，万古兴衰云卷舒。我相茹芝非食肉，公文玉佩与琼裾。秋风欲动归来赋，老鬓秋来无尽疏。高歌拍拍有春生，老我下阶倒屣迎。便见三叹有馀韵，何须五斗解宿酲。呼儿入室取毛颖，起自登坛挥墨卿。若云坡老吾岂敢，惟于唱和见真情。
再和桂洲公叠杏东观莲韵奉答来教二首·其一
作者：湛若水
朝代：明

不足天教对有馀，白鸥飞处起红蕖。一江月水客还否，万古兴衰云卷舒。我相茹芝非食肉，公文玉佩与琼裾。秋风欲动归来赋，老鬓秋来无尽疏。
再和桂洲公叠杏东观莲韵奉答来教二首·其二
作者：湛若水
朝代：明

高歌拍拍有春生，老我下阶倒屣迎。便见三叹有馀韵，何须五斗解宿酲。呼儿入室取毛颖，起自登坛挥墨卿。若云坡老吾岂敢，惟于唱和见真情。
再和桂洲宗伯重叠观莲歌兼呈席虚山院长
作者：湛若水
朝代：明

空流空说、火中能生莲，清水芙蓉、天然人莫传。水火相去谬千里，奚啻美玉杂葭苇。月之西兮日之东，日月奔走无穷中。宇宙无穷一气通，天地万物吾体同。日月长新不用洗，照见种种群生臭腐兼旖旎。岂无牡丹妆点春富贵，又何似天绣芙蓉出清泚。看花看色眼尚尘，看花须看花精神。见之不识识不见，如公方是观莲人。无穷宇宙，不知观者几千万亿神圣彦，须臾聚散如一宴。因嗟此宴休草草，荏冉光阴不能以转盼。将军一去随华豪，红花落尽空江涛。裈虱区区是寰堵，太山不察与秋毫。归尽玉皇及帝伯，雪月风花未穷索。大都当作观莲观，閒与诸公餐胜实。
再宿莲洞作
作者：湛若水
朝代：明

吾爱娥眉山，娥眉淡不如。吾爱莲花蕊，花光映太虚。出门重延望，随意命柴车。淩虚入鸟道，绝境寻吾庐。入暮迅登陟，志往忘崎岖。后蹑聚星石，前望三台虚。侧身度飞流，秉烛观崖书。险尽履平地，孤笑多艰馀。枕簟依云岫，玉露沾衣裾。衣裾沾尚可，毋使愿相违。
再寄吴提舶
作者：湛若水
朝代：明

偶逢吴舶使，问讯是天台。雁荡他年约，从吾跨鹤来。
再拈六言代简蒋道林未尽之意三首
作者：湛若水
朝代：明

俯仰寥寥宇宙，白云抱膝长吟。六载星源雁渺，德山遗我好音。前门长扃谢客，凿坯退遁上唐。金液池边风月，白玉坛上坐忘。坐忘不忘之间，中思直到天然。问我天然何似，人力丝毫不存。
再拈六言代简蒋道林未尽之意三首·其一
作者：湛若水
朝代：明

俯仰寥寥宇宙，白云抱膝长吟。六载星源雁渺，德山遗我好音。
再拈六言代简蒋道林未尽之意三首·其三
作者：湛若水
朝代：明

坐忘不忘之间，中思直到天然。问我天然何似，人力丝毫不存。
再拈六言代简蒋道林未尽之意三首·其二
作者：湛若水
朝代：明

前门长扃谢客，凿坯退遁上唐。金液池边风月，白玉坛上坐忘。
再用紫岩公宅会韵兼示同志
作者：湛若水
朝代：明

人人眼见汗篇青，莫是人心有六经。蚀尽蠹鱼犹未悟，坐来槁木也忘形。金锟可刮无穷膜，草色交青未了庭。北极中天长不动，森罗聊尔见诸星。
再访南岩僧家二首
作者：湛若水
朝代：明

岩里僧禅二十家，岩前春夏万株花。岩花落尽僧无□，不道鸦归日又斜。禅定诸僧终未了，更须长钟作生涯。若教心了亦自足，肯羡钟鸣鼎食家。
再访南岩僧家二首·其一
作者：湛若水
朝代：明

岩里僧禅二十家，岩前春夏万株花。岩花落尽僧无□，不道鸦归日又斜。
再访南岩僧家二首·其二
作者：湛若水
朝代：明

禅定诸僧终未了，更须长钟作生涯。若教心了亦自足，肯羡钟鸣鼎食家。
再赠李朝芳还潮阳兼简薛竹居连珠吟
作者：湛若水
朝代：明

主一何如念一中，念中便是适朋从。若言不著丝毫后，天理昭昭只大公。天理昭昭只大公，意中了了末由从。君看忘助皆无处，□子之间即是中。
再赠李朝芳还潮阳兼简薛竹居连珠吟·其一
作者：湛若水
朝代：明

主一何如念一中，念中便是适朋从。若言不著丝毫后，天理昭昭只大公。
再赠李朝芳还潮阳兼简薛竹居连珠吟·其二
作者：湛若水
朝代：明

天理昭昭只大公，意中了了末由从。君看忘助皆无处，□子之间即是中。
冠儿湘之口占奉谢冠宾何元科旦成盛事云
作者：湛若水
朝代：明

凝道堂中冠礼成，三加辞确起人惊。痴儿果有成人道，万一能忘此日情。
冥鹏
作者：湛若水
朝代：明

冥鹏将图南，去以六月息。试问何太迟，物以久而积。冥鹏起扶摇，九万一朝极。试问何太速，风积有馀力。嗟彼蜩鴳徒，枪榆聊自适。枪榆不崇朝，孰辨垂天翼。
冬至日一首
作者：湛若水
朝代：明

年年有此日，此日苦无多。愁与初长刻，天来奈老何。新梅惊病眼，短句儗春歌。板筑过名节，黄鹂度翠萝。
冼贤母行
作者：湛若水
朝代：明

五岭北来遥遥，千山万山相连。东海洪潮浮佛山，端浈之水西汇门。时有达人奇士轻，秋官冼氏之子生其间。岩姿石骨铁为肝，清诗秀文信手拈，劲节不屈八磨盘，何物女子生宁馨？有母陈也不世贤，降神天姥金精仙。姆仪闺范足世传，孟母尹母相后先。禄养之畏人，孰与善养之峻洁而超全？无为辱身以及亲，尝闻善教以三迁。昔时学校今林峦，习气何如静学便？从师学道如终焉。掉头挥手谢宗姻，将子直入朱明天。猗哉贤母之懿节，丈夫之所难，神女何必誇金泉，我歌贤母贤无前。
出漕溪即事
作者：湛若水
朝代：明

夜宿漕溪边，云深失归径。山空白露下，林迥玄风定。火轮明东海，魄渊薄西岭。举手问两崖，此中是何景。
刘郎莲峰子求予书予援笔漫兴飘然于东海之滨矣
作者：湛若水
朝代：明

四海风光一片秋，刘郎家在海东头。祇应浮海乘桴去，尔合从予鲁仲由。
初九日以神告卜得青霞洞
作者：湛若水
朝代：明

朱明与青霞，相比为近僯。虾蟆嘘其气，两洞生晴云。青霞朱明后，朱明青霞前。前后一间耳，山脊云平分。天地不爱宝，多藏遗斯人。贪固人所鄙，贪山未为愆。让固为美德，让之恐逆天。乃辟通云路，乃开见日轩。行馆落天华，天厨引天泉。再拜谢神贶，吾兹毕吾年。
初宿仰圣楼
作者：湛若水
朝代：明

小楼依白石，且近周公涯。溪水迎门入，贾舫趁潮回。闹市可安禅，缘未学如来。因寻周公梦，来者犹可追。一日供偃仰，明日非所裁。
初宿凤凰山栖凤窝
作者：湛若水
朝代：明

凤凰阁千仞，九重增城庐。城中藏洞府，市上隐悬壶。云卧毛骨寒，冥栖心境娱。楼堞几席下，群山入窗虚。就枕见山色，悠然睇遐墟。俯仰宇宙内，此乐复何如。
初宿甘泉山
作者：湛若水
朝代：明

甘泉合是吾家山，吾都吾号姓亦然。夜气凭空滴沆瀣，天鸡一叫非人寰。自从山上流涓滴，直至南海浩连天。始知天下地脉，不能以寸而相连。宇宙不远，人心自悬。吾欲移家于其巅，举手高谢乎人间。床敷白云，展开愁眉来打眠。
初宿甘泉山书院楼中
作者：湛若水
朝代：明

晓下甘泉山，暮宿山下院。诸贤翕然臻，杏树坛边苑。超然得予情，楼高原底平。平原似广大，高楼似高明。诸贤欲见焉，且须凭楼轩。各自得自心，吾亦欲无言。
别后与赵元默言怀四首
作者：湛若水
朝代：明

子房报韩心，毛公捧檄意。衷曲谁能亮，举世皆非是。圣哲明几先，众人视成事。浊水出磨泥，一朝迥神异。士志各有定，肯为俗下比。嘐嘐嗟断金，悠悠结同心。同心苟不固，胶漆亦未深。杯酒出肺腑，按剑起知音。朝为鱼水欢，暮为商与参。同学张陈子，干戈竟相侵。去去请息交，鸥盟蚤当寻。钟期或未死，吾且囊吾琴。桃李默不言，流莺语春风。语默各有性，此理谁能穷。羁靮不由人，圣人有天工。岂无神化术，能使蛇作龙。闲处有真忙，忙处有真闲。始知真闲忙，不在闲忙间。在人有万变，此心无往还。往还在通塞，坐与事物关。无适无不适，物物有至神。嗟彼游心子，求之蓬莱山。
别后与赵元默言怀四首·其一
作者：湛若水
朝代：明

子房报韩心，毛公捧檄意。衷曲谁能亮，举世皆非是。圣哲明几先，众人视成事。浊水出磨泥，一朝迥神异。士志各有定，肯为俗下比。
别后与赵元默言怀四首·其三
作者：湛若水
朝代：明

桃李默不言，流莺语春风。语默各有性，此理谁能穷。羁靮不由人，圣人有天工。岂无神化术，能使蛇作龙。
别后与赵元默言怀四首·其二
作者：湛若水
朝代：明

嘐嘐嗟断金，悠悠结同心。同心苟不固，胶漆亦未深。杯酒出肺腑，按剑起知音。朝为鱼水欢，暮为商与参。同学张陈子，干戈竟相侵。去去请息交，鸥盟蚤当寻。钟期或未死，吾且囊吾琴。
别后与赵元默言怀四首·其四
作者：湛若水
朝代：明

闲处有真忙，忙处有真闲。始知真闲忙，不在闲忙间。在人有万变，此心无往还。往还在通塞，坐与事物关。无适无不适，物物有至神。嗟彼游心子，求之蓬莱山。
别后有怀甘泉洞兼呈板筑诸君
作者：湛若水
朝代：明

俯视沧溟气欲吞，群山高作万长垣。堂开揽结重重秀，东西二洲两●门。周公谷是湛公栽，周公面上是谁开？山石不知泉混混，乾坤古往又今来。静倚五峰看两洲，无端应胜十洲游。景光自与朝阳出，暮霭闲从落照收。西洲诸彦殷勤甚，走马时时入洞门。板筑声高落云汉，苍岩经始苦心存。地藏天设几千年，合有神明启震川。大院豁然临大路，人间始信有壶天。
别后有怀甘泉洞兼呈板筑诸君·其一
作者：湛若水
朝代：明

俯视沧溟气欲吞，群山高作万长垣。堂开揽结重重秀，东西二洲两●门。
别后有怀甘泉洞兼呈板筑诸君·其三
作者：湛若水
朝代：明

静倚五峰看两洲，无端应胜十洲游。景光自与朝阳出，暮霭闲从落照收。
别后有怀甘泉洞兼呈板筑诸君·其二
作者：湛若水
朝代：明

周公谷是湛公栽，周公面上是谁开？山石不知泉混混，乾坤古往又今来。
别后有怀甘泉洞兼呈板筑诸君·其五
作者：湛若水
朝代：明

地藏天设几千年，合有神明启震川。大院豁然临大路，人间始信有壶天。
别后有怀甘泉洞兼呈板筑诸君·其四
作者：湛若水
朝代：明

西洲诸彦殷勤甚，走马时时入洞门。板筑声高落云汉，苍岩经始苦心存。
别驾曾梅谷以足疾告归休诗以贤之
作者：湛若水
朝代：明

别驾方当展骥足，飘然托足疾归休。大儒晦翁足亦跛，古今不跛谁同流。
前此九月间费翰林瀛洲会限五字同音之韵予时方行至江北近阅诸作紫岩公欲予追和之二首
作者：湛若水
朝代：明

欲扣诗坛不敢干，诗囊写出尽琅玕。歌声窈窕初闻雅，行李依稀始渡乾。高韵想应卑汉魏，微言早已入脾肝。莫嫌潦倒无筋力，进步还看百尺竿。泄柳惟应况段干，闭门绕座青琅玕。此君对我心俱静，感事看花泪未乾。尘土何曾眯慧眼，乾坤元只付忠肝。从来未作逢场戏，敢道随身有木竿。
前此九月间费翰林瀛洲会限五字同音之韵予时方行至江北近阅诸作紫岩公欲予追和之二首·其一
作者：湛若水
朝代：明

欲扣诗坛不敢干，诗囊写出尽琅玕。歌声窈窕初闻雅，行李依稀始渡乾。高韵想应卑汉魏，微言早已入脾肝。莫嫌潦倒无筋力，进步还看百尺竿。
前此九月间费翰林瀛洲会限五字同音之韵予时方行至江北近阅诸作紫岩公欲予追和之二首·其二
作者：湛若水
朝代：明

泄柳惟应况段干，闭门绕座青琅玕。此君对我心俱静，感事看花泪未乾。尘土何曾眯慧眼，乾坤元只付忠肝。从来未作逢场戏，敢道随身有木竿。
北京吕舍人万乐子世宽明坤病目四十不肯娶遨游四方来访西樵将之藩府勉留住喷玉岩
作者：湛若水
朝代：明

昔贤恨不盲废早，不识一字也升天。牧犊不妻还姓吕，前身或者是回仙。岩中自有一乾坤，云作衣衾山作垣。况有天花来作供，长裾何必曳王门。
北京吕舍人万乐子世宽明坤病目四十不肯娶遨游四方来访西樵将之藩府勉留住喷玉岩·其一
作者：湛若水
朝代：明

昔贤恨不盲废早，不识一字也升天。牧犊不妻还姓吕，前身或者是回仙。
北京吕舍人万乐子世宽明坤病目四十不肯娶遨游四方来访西樵将之藩府勉留住喷玉岩·其二
作者：湛若水
朝代：明

岩中自有一乾坤，云作衣衾山作垣。况有天花来作供，长裾何必曳王门。
北峨驿道中口占四首
作者：湛若水
朝代：明

南风不满旗，新晴日初暖。草木生光辉，得意流莺啭。南极行尽头，南望尚泱漭。不游八极外，焉识天地广。风软旌旗定，山空玉节明。如闻重译语，圣德比周成。何处北峨驿，门前江可怜。若教居孔老，川上意依然。
北峨驿道中口占四首·其一
作者：湛若水
朝代：明

南风不满旗，新晴日初暖。草木生光辉，得意流莺啭。
北峨驿道中口占四首·其三
作者：湛若水
朝代：明

风软旌旗定，山空玉节明。如闻重译语，圣德比周成。
北峨驿道中口占四首·其二
作者：湛若水
朝代：明

南极行尽头，南望尚泱漭。不游八极外，焉识天地广。
北峨驿道中口占四首·其四
作者：湛若水
朝代：明

何处北峨驿，门前江可怜。若教居孔老，川上意依然。
北都自严寄阳明子
作者：湛若水
朝代：明

玉台有名果，成之三千春。当其未成时，凡品不足珍。持以赠世人，涩口反见嗔。白璧按剑起，青蝇止棘频。圣人诫囊括，明哲贵保身。云龙会有时，感应岂无因。不惜知音寡，所惜不能琴。
十一月初七早还与县尹章碧湖
作者：湛若水
朝代：明

广宴高轩送短亭，碧湖深似碧湖情。临岐问我还山日，驾鹤驱云更出迎。
十一月十八日作会限韵二首
作者：湛若水
朝代：明

立冬之后冬之先，病骨偏宜爱日天。喜把新诗酬酒伴，从看好景到新年。人苦几番忧大暵，谁将只手挽天泉。诸公不作商霖雨，留滞周南秀句传。官舍潇条似仲先，茶烟匝地鹤飞天。沉吟莫恨无新句，短景那堪送旧年。政简身閒兼吏隐，南宫东畔有林泉。自惭著述无裨补，添与龙门胜事传。
十一月十八日作会限韵二首·其一
作者：湛若水
朝代：明

立冬之后冬之先，病骨偏宜爱日天。喜把新诗酬酒伴，从看好景到新年。人苦几番忧大暵，谁将只手挽天泉。诸公不作商霖雨，留滞周南秀句传。
十一月十八日作会限韵二首·其二
作者：湛若水
朝代：明

官舍潇条似仲先，茶烟匝地鹤飞天。沉吟莫恨无新句，短景那堪送旧年。政简身閒兼吏隐，南宫东畔有林泉。自惭著述无裨补，添与龙门胜事传。
十三日午游登清远峡飞来寺
作者：湛若水
朝代：明

归时曾憩半云亭，屈指于今越几星。重到肃容看老树，人传此树阅人灵。
十二月十八日于穆玄庵所会限韵短歌行
作者：湛若水
朝代：明

初冬瀛洲在山西，季冬瀛洲在山东。倏忽万里非缩地，莫是乘云与御风。五十六十积阴功，福地大地为大同。玉堂兄弟共十人，十洲共效玉皇忠。清都广乐与众乐，百妖千怪自神通。
十六日宿句容土桥南庵示周生
作者：湛若水
朝代：明

蜗室亦自安，华堂亦自安。同来寄四大，睡醒在南庵。
十月初一日衡岳居成作
作者：湛若水
朝代：明

为姊煮粥弟燎须，为弟作粥姊供书。情事百年浑未报，一年除半到衡庐。
千忍亭诗书付孙润先刻石
作者：湛若水
朝代：明

昨霄有好言，喜我润孙贤。公艺百忍字，吾且至千焉。鸿炉煅顽铁，千炼千精坚。自兹化有容，习惯成自然。犹闻忍禅师，引虫齧其肩。忘己不有身，何物横吾前。镵石告后裔，遵此无尤愆。
南京刘秋江至烟霞
作者：湛若水
朝代：明

有鸟振奇羽，周游隘八区。嗟彼抢榆翅，一枝徒自娱。素啄秋江水，今将睨天池。偶值云端树，况是千寻枝。积风负大翼，殊量非小知。语君九万程，君志定何如。
南安访吟风弄月台诸胜奉陈太守
作者：湛若水
朝代：明

金鏊阁上看山来，为仰前修陟古台。弄月吟风乃何意？芙蓉自对桂花开。台高吟弄连君子，铁汉楼堪对墨君。宇宙无穷今古事，人情类聚又群分。君子堂开邓子题，君子去后遗人思。后来居守者谁子？太丘恺悌吾无疑。
南安访吟风弄月台诸胜奉陈太守·其一
作者：湛若水
朝代：明

金鏊阁上看山来，为仰前修陟古台。弄月吟风乃何意？芙蓉自对桂花开。
南安访吟风弄月台诸胜奉陈太守·其三
作者：湛若水
朝代：明

君子堂开邓子题，君子去后遗人思。后来居守者谁子？太丘恺悌吾无疑。
南安访吟风弄月台诸胜奉陈太守·其二
作者：湛若水
朝代：明

台高吟弄连君子，铁汉楼堪对墨君。宇宙无穷今古事，人情类聚又群分。
南岳之怀秋暮愈切道远囊空何日发轫谩作呈知己
作者：湛若水
朝代：明

西游忽忽过秋深，北风萧萧吹客襟。破锦囊中金一缕，瘦藤枝外石千寻。丹霞露啄无炊粒，紫盖冥栖谢结阴。便欲五峰寻故宅，白头未了百年心。
南岳书院枕上偶次应谨庵督学韵二首
作者：湛若水
朝代：明

三径低回双豸入，一心灯火四人同。天留好客须微雨，风捲残云邮一松。灵药由来知有待，诸天此去尚无穷。公程王事无休日，骏马轻蹄只欲东。万云长锁祝融峰，千里谁教笑语同。高翮岂能留白鹤，小堂元未有青松。墨流枉自悲丝染，阮籍空闻哭路穷。别鹤试弹弦尚涩，停云遥望送之东。
南岳书院枕上偶次应谨庵督学韵二首·其一
作者：湛若水
朝代：明

三径低回双豸入，一心灯火四人同。天留好客须微雨，风捲残云邮一松。灵药由来知有待，诸天此去尚无穷。公程王事无休日，骏马轻蹄只欲东。
南岳书院枕上偶次应谨庵督学韵二首·其二
作者：湛若水
朝代：明

万云长锁祝融峰，千里谁教笑语同。高翮岂能留白鹤，小堂元未有青松。墨流枉自悲丝染，阮籍空闻哭路穷。别鹤试弹弦尚涩，停云遥望送之东。
南岳访胡致堂五峰兄弟故居
作者：湛若水
朝代：明

不见李泌居，懒残煨芋处。五峰旧址存，问讯祠前树。优游南山下，寒暑三十度。玩心何神明，玩者是谁作。请君一转语，吾当执杖屦。
南康门人郭瑞旧为崇安令有治声以不得于巡按一旦弃去予与奕倩访武夷意其为山主至则行矣及过此因其求言诗以见情
作者：湛若水
朝代：明

武夷东道是何人，山得贤侯山愈神。强项折腰人不见，山中荣木自欣欣。
南昌吴一舟送鸣鹤赋之
作者：湛若水
朝代：明

昂然独立我庭隅，海客携来伴老夫。折翼天门终有疗，凡今未有楚胡卢。
南溪四景
作者：湛若水
朝代：明

南溪春何如，泱泱映涟漪。涟漪绿何如，白鸥来染衣。南溪夏何如，漾漾浩瀰漫。瀰漫深何如，满意看浴云。南溪秋何如，澄澄澹清幽。清幽皎何如，可鉴鱼虾游。南溪冬何如，涓涓细清浅。清浅静何如，寻源观蟹眼。
南溪四景·其一
作者：湛若水
朝代：明

南溪春何如，泱泱映涟漪。涟漪绿何如，白鸥来染衣。
南溪四景·其三
作者：湛若水
朝代：明

南溪秋何如，澄澄澹清幽。清幽皎何如，可鉴鱼虾游。
南溪四景·其二
作者：湛若水
朝代：明

南溪夏何如，漾漾浩瀰漫。瀰漫深何如，满意看浴云。
南溪四景·其四
作者：湛若水
朝代：明

南溪冬何如，涓涓细清浅。清浅静何如，寻源观蟹眼。
卜石翁改葬皂帽峰柬仲采
作者：湛若水
朝代：明

皂帽何处峰，青天敛芙蓉。屼峍昆仑顶，窈窕蓬莱宫。本自同大块，精气有所钟。洒落看诸山，诸山赴海同。群峰与万壑，拱揖如朝宗。壁立千万仞，凤凰翔高风。于兹拟埋玉，可以配我公。二纪犹此劫，五百隐奇踪。一朝迥神异，冀北马群空。
卜黄龙不遂上卜天华
作者：湛若水
朝代：明

当年我卜黄龙坡，山木未深云未多。直向天华蹑天路，飞云影里放天歌。
卜黄龙旧作
作者：湛若水
朝代：明

飞云千丈阁空濛，一枕横交四百峰。春景醉人归不得，欲离烟火住黄龙。
卢氏五坞书屋长言
作者：湛若水
朝代：明

少参子卢子师陈，癯如海鹤立我门。索赋五坞山房篇，予辞以病无能焉。靡丽之词病子云，壮夫不为予何人。无已托歌于长言，五坞峙地五岳然。又如五星之在天，夫在天者阳之神，其在地者阴之真。阴阳合德天地浑，五子得之为舜臣。燮理阴阳亮天地，圣人成能在五伦，不然亦有五经存。五事元来共一原，收拾溥博极渊泉。渊泉如地，溥博如天。备我身变化，位育如屈伸。借问山房吾伊贤，听予长言闻不闻。
即席和九山翁天阶之作
作者：湛若水
朝代：明

九德山中有九峰，九峰元是九山峰。汤翁肯步陈翁武，便是乾坤第一峰。
即席和桂洲公次韵郭杏东翰长观莲二首
作者：湛若水
朝代：明

暑气初收过雨馀，晚风更为净芙蕖。即看胜景须游赏，已见么荷递卷舒。孤干擎天张翠盖，五铢迎日飏轻裾。诸公总是瀛洲客，从此来观莫作疏。只到闻歌心已生，瀛洲仙客旧逢迎。已知高韵能超俗，不道新诗更解酲。濂洛独观惟茂叔，西湖一曲想云卿。哲人已往不可见，溪上空馀万古情。
即席和桂洲公次韵郭杏东翰长观莲二首·其一
作者：湛若水
朝代：明

暑气初收过雨馀，晚风更为净芙蕖。即看胜景须游赏，已见么荷递卷舒。孤干擎天张翠盖，五铢迎日飏轻裾。诸公总是瀛洲客，从此来观莫作疏。
即席和桂洲公次韵郭杏东翰长观莲二首·其二
作者：湛若水
朝代：明

只到闻歌心已生，瀛洲仙客旧逢迎。已知高韵能超俗，不道新诗更解酲。濂洛独观惟茂叔，西湖一曲想云卿。哲人已往不可见，溪上空馀万古情。
即席送何于逵北上会试
作者：湛若水
朝代：明

微凉初动闭关眠，梦到羲皇以上天。客步青云惊我梦，又随看榜五云边。
即席送陈梓卿归省携侄来山
作者：湛若水
朝代：明

太丘子弟，从宝潭来。来时一念，自天先开。河源涓治，到海不回。
即座次韵和桂洲公夏日试就职贡士有感示僚属兼慰诸生之作
作者：湛若水
朝代：明

阶前临试鹤和鸣，忽悟天机感处生。在物飞鸣有何意，众生得失谩留情。青天座上人皆见，澄鉴空中尔自明。德业无穷前路在，古人一善耻成名。
参赞紫岩刘公有旨取回京用行在八月末予以祭告先之渡江作此奉赠
作者：湛若水
朝代：明

中秋秋高天气清，珠斗倒挂银蟾明。普照妍媸无遁形，圣人建极泰阶平。用意忠厚何含弘，衮衣东归众所荣。留后直向斗边行，予夙骏奔江北征。不得离筵唱渭城，江水千寻不尽情。
友兰为张伯彦题
作者：湛若水
朝代：明

众皆爱兰名，我独爱兰馨。兰名起人听，兰馨养性灵。幽兰倚孤石，石边有丛竹。节砺馨愈幽，君子当三益。
双寿为陆元静亲
作者：湛若水
朝代：明

乌纱珠翟映清宁，尔屋堂边两洞庭。樽俎湖山开寿域，长庚天姥听吹笙。
双松颂通州王彦声侍御行台
作者：湛若水
朝代：明

松枝何太高，高可撑青天。松根何太深，深可彻黄泉。松叶何太繁，繁可庇颠连。高以比君节，繁以比君仁。深以比君智，宜续甘棠编。呜呼如此树，宜种君堂前。
叠前游山韵示诸生兼答介溪太宰
作者：湛若水
朝代：明

暮春暮矣春事微，看花时复惜春晖。明年未卜今年健，十度相期九度违。山中闭户梅千发，都下移居燕一飞。自是明时久贪恋，拂衣争得赋来归。
叠部署观莲韵答未斋兼呈桂洲二公
作者：湛若水
朝代：明

暂止浇花雨复鸣，两花中着几先生。逢场热闹观无相，欲语娇娆似有情。君子比公莲茂叔，隐沦学我菊渊明。浅红看过深黄看，岂但区区爱节名。
叠韵酬洗奕倩
作者：湛若水
朝代：明

长啸声闻塞两间，纷纷万有到来閒。淹留廿载成何事，空载大江明月还。
口占赠西岭秦子由之任呈迈
作者：湛若水
朝代：明

有客秋到山，山高月色大。持赠明府行，相随到呈迈。
古劳二章章十二句
作者：湛若水
朝代：明

古劳之下，有川洋洋。洋洋曷以，可濯可航。泛彼兰舟，与子同行。时届重阳，朗天清霜。临流怀旧，伊人云亡。俛仰今昔，云胡不伤。古劳之上，云山霅霅。霅霅曷以，以跻以悬。乘此柴车，与子同联。峍乎郁葱，于葵之根。登高望远，伊人不存。爰卜幽宅，以慰精魂。
古劳二章章十二句
作者：湛若水
朝代：明
体裁：四言诗

古劳之下，有川洋洋。洋洋曷以，可濯可航。泛彼兰舟，与子同行。时届重阳，朗天清霜。临流怀旧，伊人云亡。俛仰今昔，云胡不伤。（一章）古劳之上，云山霅霅。霅霅曷以，以跻以悬。乘此柴车，与子同联。峍乎郁葱，于葵之根。登高望远，伊人不存。爰卜幽宅，以慰精魂。（二章）
古邕州忽见故人龚谦之赠之归潮阳
作者：湛若水
朝代：明

人生如浮云，散在天一涯。天涯又飘泊，浩荡成离披。风吹一朝合，聚会岂有期。闲云不出山，奇鱼不离溪。行矣归毋迟，春山多紫芝。
叶子新疗涞之有效谢之
作者：湛若水
朝代：明

吾儿病且懒，懒故志不立。身病尚可疗，志病药难及。下体发虚浮，诊者云热温。旬月再加医，如水投之石。叶生一二剂，病已去六七。再加三五之，根株拔且悉。惟有心志病，懒惰尚如昔。奄奄若懦夫，邪魔作蟊贼。子能为药之，赠子以百镒。
吊厓次邓念斋韵兼呈何善山大尹诸君
作者：湛若水
朝代：明

负帝元臣已赴波，天时人事奈之何。江边奇石阅时旧，厓下悲风感客多。万古精忠悬日月，中华大道自江河。诸君剩有纲常意，俎豆重开剪薜萝。
吊崖辞
作者：湛若水
朝代：明

悲宇宙之无穷兮，而生人之多艰。慨兴亡之交迭兮，而天运好常还。奕举措之垣舛兮，一子以之乱盘。惟岳王之死忠死其所也，惜在军之君命犹执义之罔坚也。何有宋之忠厚兮，而辗转亡于海堧也。自古莫不有丧兮，繄独使百世有馀叹也。惟国君之死社稷兮，何逐逐极地而穷天也。胡群公之忠耿耿以蹇蹇兮，不能济主于艰难也。岂大运之既去而莫留兮，人胜而天则然也。彼胡元之诚夷兮，昧此三恪而舍旃存宋祀于崖之一丸也。宜国祚之不昌兮，嘻猗哉繄我明之表大忠而显慈元也。揭日月而中天兮，扶纲常于既颠也。
同元默弟并马入西云马上口占
作者：湛若水
朝代：明

天风吹袂散云蹄，春入青山锦障围。百尺空中开卧榻，片帆挂住铁桥西。
同元默弟游黄云洞马上口占
作者：湛若水
朝代：明

联辔敲推入，溪桥风袂斜。两莺鸣并树，一路转三叉。紫府千回梦，青春二月花。直知天路杳，谁管暮归鸦。
同元默弟罗浮次韵东所
作者：湛若水
朝代：明

青冥连袂度虹桥，足到千峰意尚遥。白鹤闻笙来月洞，紫霞炊玉供晨朝。本无经济誇长往，已许渔樵蚤见招。万丈飞云咏东所，云和声里间箫韶。
同南雄李太守林通府冷节推宴饮登浮屠
作者：湛若水
朝代：明

嘉筵籍兰若，宿雨清埃氛。广宴开云峤，清歌临水滨。爱客感贤守，鼓瑟愧嘉宾。狎坐飞羽觞，更酬倒琼樽。奇怀寄登眺，危塔淩青云。舒眸碧海际，浩荡观无垠。游目周四野，歌啸声相闻。乃知非盘乐，游息至理存。
同小泉游玉泉龙泉看花台望湖亭诸胜再次前韵
作者：湛若水
朝代：明

寺下珊珊双窦鸣，石间汨汨万泉生。看云尽日忘言坐，得我平生遗世情。雨过芳林他自得，月来空阁为谁明。天公似解游人意，更与新诗一趱成。
同方时素洪觉山曾廓斋何悔斋李中冈冯左山郑孔新邓粤良罗浮行望见云阴停驻不散久之即天华精舍也
作者：湛若水
朝代：明

罗浮岂云远，飞盖忽神游。此神岂在远，只在我念头。天字晴光散，天尽云阴浮。中有彩霞屋，花卉无冬秋。问之此何境，不答意悠悠。
同洪觉山方时素与曾廓斋为罗浮之游遂饯别江门钓台因以为赠
作者：湛若水
朝代：明

前日迎二妙，今日迎五马。相见十年馀，乐意满天下。今日送五马，明日送二妙。聚散罗浮云，令我心悄悄。我心悄以豫，大道无来去。饯别江上台，江水常流注。
同督学蒋道林罗国子一泉二蒋生叔英本学游罗浮道中短歌因致久留之意
作者：湛若水
朝代：明

前年与君登祝融，今日共上飞云峰。我年逾八君望七，如此嘉会能几逢。朱陵朱明本一天，风花雪月将无同。愿君且莫动归念，无穷花鸟在春风。
同赵元默联舟如江门
作者：湛若水
朝代：明

今夕乃何夕，复与子同携。舟楫更相将，灯烛仍交辉。念彼旧游地，一落多路岐。欲恸杨朱泣，泪下不可挥。举首望黄云，太山久已颓。哲人不可作，与子其从谁。
同道林诸贤天关泛舟
作者：湛若水
朝代：明

天关天所裁，白云从天来。一水暗入城，群山为之回。天池宜泛舟，大风无怒涛。因动五湖恩，吾岂鸱夷俦。急桨花在后，缓桨花无有。忘情缓急间，不觉花在手。寄语同舟人，一任操陀叟。
吴东湖于清远行台构处远亭
作者：湛若水
朝代：明

青山拥高台，新亭何翼然。长桥卧寒波，清池汇门前。筑者吴季子，伯夷所鸠僝。江湖孰云远，覆帱同一天。旭日下亭阶，顿首重致言。愿垂中天照，蔀屋见颠连。我欲将此屋，化作千万间。遍庇逃亡者，圣仁覆人寰。
吴举人简斋高士也乃郎进甫应阳庠生相送数十里赠之归呈其大人
作者：湛若水
朝代：明

白面青巾拉马随，数程情义自相依。而翁高士髻年契，不受人间爵禄縻。
吴方伯王宪副过小瀛同登楼泛艇为乐
作者：湛若水
朝代：明

新晴天气佳，轻波动微曛。被蒙君子顾，画船联海滨。小堂高宴会，海错亦前陈。一笑群忧馀，六载此倾樽。泛艇小瀛外，虚阁淩青云。舒怀共远眺，聊用慰良辰。
吴楚诸贤蒋道林因李鹑野附长子如川预致九十寿文小诗总谢
作者：湛若水
朝代：明

远大千言同祝寿，浑沦一体愧全归。盈亏独有真常在，永命同天共自祈。
吾增令尹盛剑崖回道少孤感严东溪翁教载成之而无矜伐之意也吾又感其教成剑崖以泽吾增也为作诗寿之
作者：湛若水
朝代：明

东溪溪上隐君平，济弱恩波及相城。思报感恩生我等，我歌聊为寿先生。
周厚山中丞家鹤产双雏是称瑞鹤为赋此诗
作者：湛若水
朝代：明

产鹤家奇瑞，亦惟人瑞之。和鸣学雍睦，脩洁似操持。乐意将雏舞，成巢愧燕归。托身已得所，应感主仁慈。
周厚山中丞改大廷尉北上
作者：湛若水
朝代：明

壬午春吟韶石下，冬樽癸巳共长干。折冲且见霜台外，谏草重光棘寺端。万里风抟毛翮健，十年天会别离难。光明正大清时事，智士忠臣后代看。
命吴生？字泳中诗四章章八句
作者：湛若水
朝代：明

厥初生民，昊天降极。如冰斯寒，如火斯炽。相协尔居，日用饮食。尔识尔知，莫匪尔德。物有挠之，遂淫其则。其则不远，民用僣忒。鸡犬其心，见鹄思射。先民有言，不有博弈。眇兹寡陋，学也不力。若存或忘，终罔有得。汨汨厥灵，桑榆日逼。告尔同志，毋忘夕惕。上帝其临，兢兢翼翼。敬恭尔思，戒尔颇僻。载锄其骄，灵根其植。涵而泳之，河浸膏泽。
命吴生�字泳中诗四章章八句
作者：湛若水
朝代：明
体裁：四言诗

厥初生民，昊天降极。如冰斯寒，如火斯炽。相协尔居，日用饮食。尔识尔知，莫匪尔德。（一章）物有挠之，遂淫其则。其则不远，民用僣忒。鸡犬其心，见鹄思射。先民有言，不有博弈。（二章）眇兹寡陋，学也不力。若存或忘，终罔有得。汨汨厥灵，桑榆日逼。告尔同志，毋忘夕惕。（三章）上帝其临，兢兢翼翼。敬恭尔思，戒尔颇僻。载锄其骄，灵根其植。涵而泳之，河浸膏泽。（四章）
和吴藤川再至天关用旧韵三首因示诸生
作者：湛若水
朝代：明

恨山不高水不深，藤川丈人偏称心。再来切问知新得，人有羡鱼渊不临。天关洞渺春风深，未到穷幽未死心。一悟天开天外景，与君际夜只登临。□瓮浇花岁月深，花不肯发愁予心。闭门捲却皋比□，读易无言对至临。
和吴藤川再至天关用旧韵三首因示诸生·其一
作者：湛若水
朝代：明

恨山不高水不深，藤川丈人偏称心。再来切问知新得，人有羡鱼渊不临。
和吴藤川再至天关用旧韵三首因示诸生·其二
作者：湛若水
朝代：明

天关洞渺春风深，未到穷幽未死心。一悟天开天外景，与君际夜只登临。
和周贞庵中丞操江江上之作
作者：湛若水
朝代：明

中丞出耀武，横槊赋新诗。画戟青天杳，楼船白日移。波光閒水阵，霾气散霜麾。见我开衷素，论交颇恨迟。
和孙月崖大巡海珠四首
作者：湛若水
朝代：明

浮生浮世上，况值此浮宫。日照孤根立，波光四面通。星槎乘汉上，水镜阅人空。洒落来游者，惟应学尔中。船来知有路，烟塞欲无门。世味非前日，潮来到旧痕。藤萝偏得意，萧鼓罢芳樽。遥想人如玉，生刍孰与论。僧贫无裤着，门设亦无扃。门设从风入，无扃待月明。人情云愈薄，世态昼长冥。惟有东流水，可以观我生。鸡声闻两岸，寺影界中河。渔唱乘除语，孺闻沧浪歌。严霜下蔓草，密雨长藤萝。穹昊元无际，浮云一片过。
和孙月崖大巡海珠四首·其一
作者：湛若水
朝代：明

浮生浮世上，况值此浮宫。日照孤根立，波光四面通。星槎乘汉上，水镜阅人空。洒落来游者，惟应学尔中。
和孙月崖大巡海珠四首·其三
作者：湛若水
朝代：明

僧贫无裤着，门设亦无扃。门设从风入，无扃待月明。人情云愈薄，世态昼长冥。惟有东流水，可以观我生。
和孙月崖大巡海珠四首·其二
作者：湛若水
朝代：明

船来知有路，烟塞欲无门。世味非前日，潮来到旧痕。藤萝偏得意，萧鼓罢芳樽。遥想人如玉，生刍孰与论。
和孙月崖大巡海珠四首·其四
作者：湛若水
朝代：明

鸡声闻两岸，寺影界中河。渔唱乘除语，孺闻沧浪歌。严霜下蔓草，密雨长藤萝。穹昊元无际，浮云一片过。
和杨少默九日怀菊之作用九章韵而约之
作者：湛若水
朝代：明

采采篱内花，少间复耻独。采之欲何为，幽香难入俗。吾衰虑芳歇，岁晏日不足。薄言采群芳，天地归一掬。霜高草木黄，孤秀媚空谷。自非金刚姿，孰致后凋曲。圣人贵松柏，卫风咏菉竹。爱此柴桑操，纳尔于大麓。登高发雅颂，被之三尺木。手弄无弦君，眦决飞鸿目。谁能继此曲，此曲情何极。顾谓二三子，菁莪歌乐育。一育草木蕃，永言自求福。我福在百顺，神不疾而速。四时自运行，天道尚往复。怀人倘不遐，吾以献芹曝。
和答少参王敬所访黄龙洞天华书院
作者：湛若水
朝代：明

黄龙昔绕天华宫，龙去宫空石几重。千载四贤开俎豆，九天万里闻声钟。说惺说梦嗟人世，无助无忘有圣功。多谢登歌水月句，淩风飞锡未来同。
和答文衡山内翰韵
作者：湛若水
朝代：明

紫云洞口紫云台，居士前身亦姓回。半夜长庚骑鹤过，五峰明月待公来。三月二月春之半，千山万山花正开。独立乾坤谁伴侣，及时相赏共追陪。
和答邓梅坡先生
作者：湛若水
朝代：明

与尔同庚三十许，江门风咏亦同春。殊途达塞都归梦，到底江山不负人。肯信太山无绝顶，更开云谷了閒身。昨来耻独终行独，槁坐樵云只忆君。
和蒋道林登飞云至玉女峰而还解之
作者：湛若水
朝代：明

留与飞云一半花，来春还拟返云车。挥鞭直上通云界，不踏峰头未到家。生天生地同生云，云与天地不必分。此云平生吾爱之，一半飞云难让僧。
和蒋道林登飞云至玉女峰而还解之·其一
作者：湛若水
朝代：明

留与飞云一半花，来春还拟返云车。挥鞭直上通云界，不踏峰头未到家。
和蒋道林登飞云至玉女峰而还解之·其二
作者：湛若水
朝代：明

生天生地同生云，云与天地不必分。此云平生吾爱之，一半飞云难让僧。
和赵地官留别
作者：湛若水
朝代：明

石头城到五羊城，两月程兼一月行。极目送君千里外，飞鸿似我五弦横。青春迓客开青眼，自得新诗欲自更。他夜西樵山上月，相思须上最高层。
和郑伯兴上陵三首
作者：湛若水
朝代：明

郁郁诸陵浮地起，恢恢玄极倚天开。虚传龙驭宾天府，实见麒麟卧草莱。望阙众星同绕斗，吟诗一客独登台。楚歌郢曲多遗调，试续离骚不可哉。北极高齐天寿山，何当与尔同追攀。五岳拱如尊帝义，诸峰攒作效颦颜。共怜福地藏玄苑，信有神山出世寰。正忆都城珠斗下，镜光吟望几凭阑。羁思那堪更感时，忽传诗句到阶墀。普天吾欲一流涕，率土谁能咏孝思。天运去来浑不管，阳回草木也应知。临风无限攀号意，独立斜阳疋马迟。
和郑伯兴上陵三首 其三 次韵陪祀泰陵
作者：湛若水
朝代：明

羁思那堪更感时，忽传诗句到阶墀。普天吾欲一流涕，率土谁能咏孝思。天运去来浑不管，阳回草木也应知。临风无限攀号意，独立斜阳疋马迟。
和郑伯兴上陵三首 其二 次陪祭茂陵韵
作者：湛若水
朝代：明

北极高齐天寿山，何当与尔同追攀。五岳拱如尊帝义，诸峰攒作效颦颜。共怜福地藏玄苑，信有神山出世寰。正忆都城珠斗下，镜光吟望几凭阑。
和郑伯兴上陵三首·其一
作者：湛若水
朝代：明

郁郁诸陵浮地起，恢恢玄极倚天开。虚传龙驭宾天府，实见麒麟卧草莱。望阙众星同绕斗，吟诗一客独登台。楚歌郢曲多遗调，试续离骚不可哉。
咏柏木网巾筒子
作者：湛若水
朝代：明

筒子偏随我，于今三十年。纪纲舒卷里，汗漫化功全。素质自贞干，虚心是应缘。世间炎冷态，于汝不惭然。
咏正堂旁老柏
作者：湛若水
朝代：明

此柏如有意，森森近我堂。避檐东干落，碍日北厅凉。正色难谐俗，何心独傲霜。春花与夏草，同尔一时芳。
喜东山陈宗享复到山论学兼示诸生
作者：湛若水
朝代：明

吾爱蘧伯玉，五十能知非。吾慕卫武公，耄期不忘规。芳名垂典训，百世诚吾师。嗟彼誇毗子，沾沾自满攲。隙光讵全照，掩鉴犹蔽亏。井蛙不知天，瓮里蒙醯鸡。日月普空宇，万物含光辉。高明与广大，临照无隐微。圣哲崇弘毅，小器非大知。全功在知性，尽心乃不遗。
喜外孙吴仲科戒酒
作者：湛若水
朝代：明

尔贤云戒酒，戒酒惟尔贤。大禹恶其旨，其兴也勃焉。
喜廖子峻堂教崔来修司训至清霞洞
作者：湛若水
朝代：明

有人款款扣柴关，两马冲云夜到山。秉烛呼童办茶果，泠泠清话到更残。
喜徐生一洙从薛中离于罗浮来见赠之六言
作者：湛若水
朝代：明

病足闭关谢客，谁带飞云扣门。云是中离弟子，遥宗孺子云孙。
喜报洪觉山方时素将至樵
作者：湛若水
朝代：明

二妙福山秀，一身当三千。潜心已深造，况乃得其门。路远梦魂惫，不见八九年。其人天下士，其学百世传。谁谓室是远，索我樵云巅。初闻喜不寐，所喜非寒暄。此道期坐进，共入无穷天。
喜新会学沃掌教违众不远四百里来过甘泉归似何明府何如也
作者：湛若水
朝代：明

时辈纷纷反眼轻，白头谁鼓铁江？。故人族子知多少，惟有当年尹彦明。
喜新会学沃掌教违众不远四百里来过甘泉归似何明府何如也
作者：湛若水
朝代：明
体裁：七言绝句

时辈纷纷反眼轻，白头谁鼓铁江�。故人族子知多少，惟有当年尹彦明。
喜梁宪甫黄肖甫从游白云
作者：湛若水
朝代：明

郭尾潭头我旧游，高原禄岭接潭头。两甫白云供几杖，悄翁一笑破群忧。
喜觉山洪大巡来访朱明洞天遂讲于青霞洞次来韵二首答之·其二
作者：湛若水
朝代：明

都亭埋轮聊城线，中外人誇柱史贤。莫信踰河他蹈海，来看拄地亦撑天。心期直在飞云榻，神理还窥架壑船。天马行空岂凡步，区区无论祖生鞭。
喜觉山洪大巡来访朱明洞天遂讲于青霞洞次来韵答之
作者：湛若水
朝代：明

铁桥偶挂桐江线，岂有声光答世贤。乍惊云外行骢马，再为城中辟洞天。地判天开无此事，吟风弄月是谁船。圣途量亦无多路，都在贤人一着鞭。
喷玉岩睡起与康用行冯元湛邓粤贤粤良泉因赠之
作者：湛若水
朝代：明

喷玉惊我梦，玉声何珊珊。忽如仙佩过，遗响落人间。与子共观泉，少间观我生。我生本无穷，是为天地精。
喷玉岩睡起与康用行冯元湛邓粤贤粤良泉因赠之·其一
作者：湛若水
朝代：明

喷玉惊我梦，玉声何珊珊。忽如仙佩过，遗响落人间。
喷玉岩睡起与康用行冯元湛邓粤贤粤良泉因赠之·其二
作者：湛若水
朝代：明

与子共观泉，少间观我生。我生本无穷，是为天地精。
嗟麟篇
作者：湛若水
朝代：明

嗟麟兮麟兮，胡为乎来哉。天精秀尔神，地质范其胎。闪烁三光焰，天马奔惊骇。毛色孕岳渎，嶙鳞波洄回。吾闻光岳完，东昌有楼台。阙里一丝绂，千古元经垂。西狩见折足，掩袂为伤哀。理长数何促，此事令人猜。美苗盎初茁，雨露须栽培。元气能产斯，元气莫养之。颜氏不长年，孔辙穷流离。陈侯治东郡，民物一柔怀。和气溢四境，神瑞为之来。尧文协诚和，麒麟游其陂。黄霸昔理郡，凤凰鸣喈喈。夫何此见伤，无乃元气为。旬时若生气，臭腐为神奇。异哉乎麟兮，感慨作此诗。
嘉东莞诗
作者：湛若水
朝代：明

沙贝风烟接莞天，政声藉藉到门前。不知卓曾循良政，兼有风流水部贤。
四居吟
作者：湛若水
朝代：明

春宜居罗浮，冬宜居甘泉。夏宜居西樵，秋宜居天关。何以谓之宜，顺气无乖愆。罗浮春花发，西樵夏木蕃。天关秋水清，甘泉冬背寒。四时运无穷，吾以了吾缘。
四月二十三日省农上方门，遵河而南，止于夹冈门同人馆，示诸生二首
作者：湛若水
朝代：明

劳役不为戚，自逸不为休。休戚本同体，稼穑与民谋。我世农家子，莘野岂其俦？受命安民事，我心宁不忧。先时旱妨麦，我心忧忡忡。一雨幸全收，我心乐沨沨。忧乐岂以我？实与人天通。譬如诸子心，翕然何来同。
四月二十三日省农上方门，遵河而南，止于夹冈门同人馆，示诸生二首·其一
作者：湛若水
朝代：明

劳役不为戚，自逸不为休。休戚本同体，稼穑与民谋。我世农家子，莘野岂其俦？受命安民事，我心宁不忧。
四月二十三日省农上方门，遵河而南，止于夹冈门同人馆，示诸生二首·其二
作者：湛若水
朝代：明
体裁：古风

先时旱妨麦，我心忧忡忡。一雨幸全收，我心乐沨沨。忧乐岂以我，实与人天通。譬如诸子心，翕然何来同。
四月二十三日省农上方门，遵河而南，止于夹冈门同人馆，示诸生二首·其二
作者：湛若水
朝代：明

先时旱妨麦，我心忧忡忡。一雨幸全收，我心乐沨沨。忧乐岂以我？实与人天通。譬如诸子心，翕然何来同。
回宿丕礼晓枕夜梦先师石翁先生正月初三日
作者：湛若水
朝代：明

鸟鸣客初觉，檐隙光渐发。欲起仍迟留，省事心已折。哲人夜入梦，遗我一书札。恍惚不可读，意了字灭没。展转隔幽明，哀歌思盈闼。
回龙阁落成宴坐志喜
作者：湛若水
朝代：明

黄冠归去心能了，还向君王乞鉴湖。无限光风偕众乐，蓬湖花鸟择人无。
因督学寄霞山蔡方伯巨源
作者：湛若水
朝代：明

雁荡天台天上境，吾将因之观无何。凭即为报霞山老，我若来时取路过。
壁虱自讼
作者：湛若水
朝代：明

壁风豺狼皆齧人，嗟予有患有吾身。直须坐到无身处，无我无人无怨嗔。
壬午秋有鹤降于吏部庭见素翁和白岩诸公有作予亦步韵二首
作者：湛若水
朝代：明

月作衣裳云作行，秋高毛翮引风长。自天降兆非无意，此地恩波定益瀼。赋性莫须求净土，乘轩孰与在江乡。遗音种种虞罗者，愧尔谋身实善藏。小黠纷纷笑大痴，高标插翅与群疑。鹳行误戴丹砂子，燕尾兼衣白雪谁。独立可忘三岛日，长鸣欲彻九天时。主人况有梅花月，饮啄尤堪自蹑追。
壬午秋有鹤降于吏部庭见素翁和白岩诸公有作予亦步韵二首·其一
作者：湛若水
朝代：明

月作衣裳云作行，秋高毛翮引风长。自天降兆非无意，此地恩波定益瀼。赋性莫须求净土，乘轩孰与在江乡。遗音种种虞罗者，愧尔谋身实善藏。
壬午秋有鹤降于吏部庭见素翁和白岩诸公有作予亦步韵二首·其二
作者：湛若水
朝代：明

小黠纷纷笑大痴，高标插翅与群疑。鹳行误戴丹砂子，燕尾兼衣白雪谁。独立可忘三岛日，长鸣欲彻九天时。主人况有梅花月，饮啄尤堪自蹑追。
壬子七月十五日夜同黄慎斋司训周启政上舍宿白云御书阁作
作者：湛若水
朝代：明

床敷第一峰，峰头更高阁。超然出尘寰，何用不寥廓。万有声臭无，中夜神明跃。心在不容玩，自然本无作。
壬申二月七日出京驻通州有怀
作者：湛若水
朝代：明

秉节降金台，徘徊瞻斗杓。斗杓东回旋，北极终不摇。下直长安西，三二骨肉交。骨肉谁忍割，矧此多危途。含凄感悲风，羞作儿女号。长弧射天狼，拥彗扫旄头。日月会中天，聚首是何朝。各自养时晦，慎言思寡尤。
壮蒋叔英冒夜偕周自正谢振卿登飞云顶
作者：湛若水
朝代：明

薄暮师归不肯从，昏黑七圣皆迷踪。久倚门闾望不至，恐陷虎口蚺腹中。岂知壮志直前去，穿贯兽穴飞云峰。三生笑坐三生石，眼轻四百归鸿蒙。蒋生蒋生真士雄，踏碎五岳成虚空。
夕发广城如江门谒墓晓望西樵怀旧卜之地途中有作
作者：湛若水
朝代：明

伐鼓以宵征，寥寥进所如。夕挂穗城帆，旦梦黄云墟。畏途发戒心，志在故欢愉。迢递遵回岸，逍遥度广渚。秋波漾溪毛，晓云映燬规。悠然见远巘，一鸟入丛株。西樵招隐地，未可先吾师。
夜半至连州有诗与况知州
作者：湛若水
朝代：明

一水中流两岸山，满船明月只身还。故人问我来何处，笑指衡云天际间。
夜梦谒石翁墓病中作
作者：湛若水
朝代：明

黄云不可度，紫水乃无门。敛衽圭峰下，如公面目存。想极寻诗稿，哀馀有梦魂。平生游走意，他日夜台论。
夜泊嘉会楼
作者：湛若水
朝代：明

十年两系艇，几度还登楼。楼前餐果核，长树与楼头。日午下疏阴，横塘门径幽。彼树乃如此，令人生百忧。废兴递相寻，今古共悠悠。寂寞孤舟夜，潇条虚柝秋。满天灿星月，渺渺银河收。哲人嘉会地，不废长江流。
夜过横石矶驿玩月作
作者：湛若水
朝代：明

横石矶头月满身，天青月白白于银。莫言旧日寻常路，一度经过一度新。
大司徒九峰孙先生七十华诞诗以奉寿十二韵
作者：湛若水
朝代：明

我慕孙思邈，知圆行且方。遥遥九峰秀，鼎鼎四朝望。文苑开郎署，魁星近斗芒。群公皆雅器，三命每循墙。赤舄多肤逊，丹心在庙廊。云归天地闭，龙起楚江光。大老来东海，精忠答圣皇。召司仍会计，疏达必流亡。祚国须兵食，匡时乃历扬。甫申神岳重，平格寿天长。瑶宴张仙府，金茎下建章。凤雏供戏彩，诗咏祝无疆。
大同春吟己丑作四首
作者：湛若水
朝代：明

我道本大同，从人自分别。举首问太虚，太虚亦何说。宇宙同胞里，身居太一家。清平有麟凤，狡狯起猱蛇。譊譊誇毗子，东家复西家。寻常家计事，岂足向人誇。天道玄同是，群分自作家。春诗拈未出，春信已开花。
大同春吟己丑作四首·其一
作者：湛若水
朝代：明

我道本大同，从人自分别。举首问太虚，太虚亦何说。
大同春吟己丑作四首·其三
作者：湛若水
朝代：明

譊譊誇毗子，东家复西家。寻常家计事，岂足向人誇。
大同春吟己丑作四首·其二
作者：湛若水
朝代：明

宇宙同胞里，身居太一家。清平有麟凤，狡狯起猱蛇。
大同春吟己丑作四首·其四
作者：湛若水
朝代：明

天道玄同是，群分自作家。春诗拈未出，春信已开花。
大姑鞋山
作者：湛若水
朝代：明

两姑皆是中流柱，铁作肝肠石化身。大姑不知何处去？独遗只履示凡人。
大有洞天月下吟前韵
作者：湛若水
朝代：明

大有洞天天上关，迢迢天路隔人间。手攀明月有几尺，海岸孤绝此何山。
大理杨司厅调南礼部赠之
作者：湛若水
朝代：明

番山一时秀，君才似杨修。况当机云年，文价迈等流。双双矫云翼，意气隘九州。中年一垂翅，抢彼枳棘休。列第太常右，交辉花萼楼。鹦鹉诉北寒，越鸟思南游。法星化奎文，一夜光芒浮。我有停云念，岂无看云愁。南宫省署静，文苑开清修。六朝佳丽景，楚尾与吴头。我祖膺戎狄，山河为增优。夫何根本地，犹有兵食忧。大风拔陵木，江涨浮尸游。今年灾疫仍，千室无人收。频下修省诏，悔祸天启谋。此当属春官，送子发长讴。若有南征赋，可以献纳不。
大科峰登高诗
作者：湛若水
朝代：明

九日携壶上大科，天歌一曲宣天和。浴沂六七惟童冠，孰与诸贤父老多。
大行人柯子归寿其大人云门先生七十华诞
作者：湛若水
朝代：明

丈人九华秀，曳裾自王门。归来遂云月，壁立华山尊。有子恭皇命，适逢岳降辰。天寿祝平格，百龄安足论。
大行孝宗皇帝挽词二首
作者：湛若水
朝代：明

泪穿无厚土，目窅有高旻。敬祖翻材艺，祈年蹶玉身。恤囚扬末命，放女陋前人。从有如椽笔，谁能画得春。退朝恭默处，座上见秋旻。十八全弘治，清修在侧身。折节延诸老，承平颂一人。亲王遗谕在，花萼自冬春。
大行孝宗皇帝挽词二首·其一
作者：湛若水
朝代：明

泪穿无厚土，目窅有高旻。敬祖翻材艺，祈年蹶玉身。恤囚扬末命，放女陋前人。从有如椽笔，谁能画得春。
大行孝宗皇帝挽词二首·其二
作者：湛若水
朝代：明

退朝恭默处，座上见秋旻。十八全弘治，清修在侧身。折节延诸老，承平颂一人。亲王遗谕在，花萼自冬春。
天关小酌姚泽山侍御
作者：湛若水
朝代：明

天关今日为谁开，白日青天豸史来。鸟为放歌花为舞，为公初举乐民杯。
天台高寿年兄蔡方伯霞山先生七十华诞
作者：湛若水
朝代：明

天台之高高万丈，不尽千峰万峰入。天上天上蔽三光，下与五岳而争长。中有哲人神所降，岳伯高节与之抗。伯喈君谟不足让，脱蹝归来五十强。踏遍五岳来高尚，古稀之寿寿无量。寿筵天开与天广，天花为舞鸟为歌。天姥谈谐傍抵掌，尊俎江山供俯仰。金盘露醉逡巡酿，宁馨偷桃未得归，斑衣挂住天曹仗。
太平诗
作者：湛若水
朝代：明

绕郭茔心水，沿江破额岑。巢城天设险，狼寨地还侵。胡采下空壁，蛮烟出远林。听歌或成啸，欲语却殊音。架木怀同寝，编篱巴就擒。美波形莫辨，朴割歜同斟。士挽须龙去，人酣艮柳吟。暂看腰带剑，差别耳圈金。口与槟榔赤，头兼面目黔。狫长裙过胫，姑巨结垂簪。服贾浑箕帚，哺儿并槁砧。开元泉货旧，昭代品流今。尝隘三都赋，无论九牧箴。封疆虽斗大，日月共天临。一体分冠屦，八荒同裔襟。驻桡江雨歇，吹笛壁云沈。铜柱北影外，扶桑西枝阴。星槎淩斗极，龙节谢氛祲。刺史堂乌下，皇华亭草深。使君行县事，驿廪并家寻。
太平道中观石壁次韵二首
作者：湛若水
朝代：明

岩石可自砺，试观神已疲。荡胸生磊磈，乱眼幻神奇。鸟星来作篆，木客上题诗。不是飞空侣，人间那得知。景浓不可泥，情缓故无疲。称意崖云丽，伤心壁月奇。久婴性尔癖，太瘦是吾诗。微意凭谁诉，峰头病鹤知。
太平道中观石壁次韵二首·其一
作者：湛若水
朝代：明

岩石可自砺，试观神已疲。荡胸生磊磈，乱眼幻神奇。鸟星来作篆，木客上题诗。不是飞空侣，人间那得知。
太平道中观石壁次韵二首·其二
作者：湛若水
朝代：明

景浓不可泥，情缓故无疲。称意崖云丽，伤心壁月奇。久婴性尔癖，太瘦是吾诗。微意凭谁诉，峰头病鹤知。
太湖二章 其一 东洙
作者：湛若水
朝代：明

刺船过东洙，东洙风景奇。莫打东洙水，惊我白鸥飞。白鸥飞尚可，翠柳鸣黄鹂。
太湖二章 其二 西崦
作者：湛若水
朝代：明

刺船过西崦，西崦风光幽。莫唾西崦石，渐近太湖头。太湖烟波阔，洞庭渺难收。
太湖二章·东洙
作者：湛若水
朝代：明

刺船过东洙，东洙风景奇。莫打东洙水，惊我白鸥飞。白鸥飞尚可，翠柳鸣黄鹂。刺船过西崦，西崦风光幽。莫唾西崦石，渐近太湖头。太湖烟波阔，洞庭渺难收。
失题
作者：湛若水
朝代：明

神女前身谢自然，及笄将相二十前。无藏不见是女身，女身不见见一天。父母许聘欧郎贤，指挥甫袭身即捐。贞心分定合卺先，号泣于归守柩筵。誓死相从永不迁，呼天扣地怜为怜。有司闻之表其门，风动四省人人传。吾尝缔观节烈编，未成妇斯罕闻焉。龙江宋时吴贞女，李子亲迎溺渡船。吴誓不嫁心日悬，化为姮娥月娟娟。又为牛女天河边，引虹为桥济江魂。至今桥跨龙江川，兹可媲美无赧然。差可媲美无赧然，煌煌女德父母全。过而不过谁云偏，啸也歌者老甘泉。
奉和何古林侍御三月廿日居樵二首
作者：湛若水
朝代：明

花鸟亦何意，见之而眼明。鸟啼花发处，对主是三清。城宿宁非寂，山泉亦是喧。要知喧寂处，动静此心然。
奉和何古林侍御三月廿日居樵二首·其一
作者：湛若水
朝代：明

花鸟亦何意，见之而眼明。鸟啼花发处，对主是三清。
奉和何古林侍御三月廿日居樵二首·其二
作者：湛若水
朝代：明

城宿宁非寂，山泉亦是喧。要知喧寂处，动静此心然。
奉和守中谒泰陵有感
作者：湛若水
朝代：明

乌号曾是小臣来，又听悲歌动我怀。亲见彩云扶日上，谁能赤手挽天回。群忧极处思孤笑，方寸伤馀尚百哀。闻道阳回今日始，龙门遥忆曝春腮。
奉和桂洲公试天文医生之作
作者：湛若水
朝代：明

经济无能合固穷，校能犹自对儿童。身依北极星辰外，志在西山药物丛。玑琯何由窥造化，顶门无术起疲癃。真闻圣主频宵旰，肉食如何报鼎钟。
奉和琴冈黄大巡次韵石翁钓台之作因送还朝
作者：湛若水
朝代：明

钓石不知游客老，人人过此一登吟。江门风月江门水，那似琴冈得意深。也须插柳记巡年，东巡西民望眼穿。丹心自照清江水，却笑山阴爱一钱。
奉和琴冈黄大巡次韵石翁钓台之作因送还朝·其一
作者：湛若水
朝代：明

钓石不知游客老，人人过此一登吟。江门风月江门水，那似琴冈得意深。
奉和琴冈黄大巡次韵石翁钓台之作因送还朝·其二
作者：湛若水
朝代：明

也须插柳记巡年，东巡西民望眼穿。丹心自照清江水，却笑山阴爱一钱。
奉寿孙老夫人七十华诞诗十四韵
作者：湛若水
朝代：明

得拜夫人懿，门楣与岳高。冰清辉斗极，玉润映天曹。咏葛芳先播，歌荇夙已芼。眉齐孟光敬，手绩穆姜劳。洁事帷粢盛，供脩在茧缫。五州襄抚镇，一德相夔皋。梱内成宾礼，庭中有凤毛。纬嫠忧在室，菜妇惬同牢。八座传闺范，三朝受帝褒。霞帔金紫绶，珠翟鹤云袍。寿域开江国，清谣尽世髦。曾孙嬉广宴，天姥效微醄。仙掌公分露，瑶池母降桃。想应称兕处，万舞并摇翿。
奉寿毛阁老六十长律
作者：湛若水
朝代：明

旧说山东相，东莱更毓灵。近分洙泗润，不了岱宗青。维岳生申甫，斯文睹日星。芝生饶秀色，玉立映明庭。弱冠终军少，三冬曼倩成。汪怀欺汉宪，雅量似辽宁。文彩云中豹，清修海上䴇。九流兼猎涉，六籍在参订。世识公侯器，人誇宰相形。色言无疾厉，胸次没畦町。四世勤供奉，三朝谨侍经。纾徐登相府，洞达见灵扃。黾勉艰危际，裁成靖难能。刚柔须吐茹，剂量费调停。定册终推让，承恩若战兢。居成惊宠利，在治念伶俜。寿域开初度，神都锡百龄。金天授丹箓，紫阁出仙醽。东海誇桃宴，西王说幔亭。未须辞富贵，长与作仪刑。
奉次舆浦王公冬至前二日韵
作者：湛若水
朝代：明

剥馀天亦复，天地讵无心。独观剥复几，千载逢知音。流行与充塞，浑沦曷升沈？此事无声臭，茫茫何处寻。
奉次郊坛嘉会联句六韵酬汪中丞夏黄门见示之作兼呈同会诸公
作者：湛若水
朝代：明

合观非为逢嘉节，感节遥同万国欢。家家舜日迎时景，荡荡尧天共简宽。胜事且于玄圃见，高丘长有彩云团。黄门殊锡纡金绶，乌府先生正豸冠。却惭德义酬三益，莫负芳尊对二难。领得秋香何处赠，欲依阊阖献琅玕。
奉藩伯李一吾博笑四句一韵
作者：湛若水
朝代：明

天下一人惟一吾，一吾之外更无吾。友身自觅真吾看，万物乾坤一是吾。
奉诏西苑陪祀谷祇坛舟渡西太液而归因览诸胜次韵张亭溪学士二首
作者：湛若水
朝代：明

皇风吾爱似春初，身际羲农教植馀。凤辇声回闻碧落，谷坛香散满衣裾。卷阿流韵今谁续，瀛海烟波古自如。太一前头有平路，五云深处帝皇居。西畴帝藉方兴晓，太液天池不作波。风引洞箫来月殿，日扶仙仗出云罗。凫鸥自了忘机在，草木何如喜意多。正想新苗翼玄圃，六龙重扈此来过。
奉诏西苑陪祀谷祇坛舟渡西太液而归因览诸胜次韵张亭溪学士二首·其一
作者：湛若水
朝代：明

皇风吾爱似春初，身际羲农教植馀。凤辇声回闻碧落，谷坛香散满衣裾。卷阿流韵今谁续，瀛海烟波古自如。太一前头有平路，五云深处帝皇居。
奉诏西苑陪祀谷祇坛舟渡西太液而归因览诸胜次韵张亭溪学士二首·其二
作者：湛若水
朝代：明

西畴帝藉方兴晓，太液天池不作波。风引洞箫来月殿，日扶仙仗出云罗。凫鸥自了忘机在，草木何如喜意多。正想新苗翼玄圃，六龙重扈此来过。
奉谢伦右溪银台见惠酥饼非以言诗病中遣兴耳
作者：湛若水
朝代：明

团团如月麻如星，星月和酥燮理成。饼出高门还第一，何如粔籹作人情。
奉贺沈太夫人上寿华诞
作者：湛若水
朝代：明

绣衣乘青骢，铁面飞霜风。试问谁氏子，圣善高门中。何以谓圣善，慈巽与贞俭。母范成子贤，子贤母益显。紫诰映春晖，珠翟明霞帔。子进寿觞为万舞，我歌万寿寿无涯。
奉赠叶时举之任广南
作者：湛若水
朝代：明

朱光正中天，阳和倏南流。行迈越万里，山川何阻修。长风负大翼，六月须云游。遐以酬宿昔，道义敦所投。夫君工垂佐，一麾守遐州。踟蹰临岐路，执手野绸缪。王风四海同，毋曰蛮荒陬。君其嗣德音，慰此友生求。
奉题东山草堂为刘时雍少师
作者：湛若水
朝代：明

正属苍生望，东山复此亭。檐虚湖与迥，景胜岳全轻。三径沿溪辟，千峰就榻迎。不留廊庙老，乞与草堂荣。
奕世交禋行
作者：湛若水
朝代：明

东海潮头撞虎门，扶胥浴日来黄湾。西江之水如羊肠，五岭之下出洋洋。不啻千里回省顾，白云员峤趋粤峦。西樵渡海赴弼山，中有小水经洛交合干其间。产有梁氏与李氏，奕世结交有如潮汐绎络相往还，信义直与管鲍相后先。二氏之子寻冈海屋相交契，永慕如二考之生存。今年合祭黄华馆，明年合祭汾水埏。尚期孙子千百世，世世奕叶永不谖。买田百亩供常事，籍名梁李相转旋。于乎，此义闻之天下少，义门郑氏差可班。拍肩执袂为气合，反眼不识如途人。甚者交兵如耳馀，挤井下石未少悛。于乎，对面胡越何足言。于乎，对面胡越何足言，回视二子无厚颜。
始居朱明洞馆示洗奕倩秋官刘应言贰尹诸子
作者：湛若水
朝代：明

畴昔访朱明，淩晨斯板筑。不谓四无邻，山深又多木。兹予入宅初，朋从宵秉烛。就榻拥被吟，病惫欣自足。自足夫何为，我生得初服。玉女峙北方，麻姑在西麓。暇蟆岌南临，呵禁护我屋。东海洪涛舂，鸡鸣观日浴。闲从素心人，时来道心曲。
娄江书舍
作者：湛若水
朝代：明

四海观会同，三山亦既入。江馆读书心，二业可能一。
婺源五岭诗
作者：湛若水
朝代：明

春山绣芙蓉，闪烁入青空。我来乘云车，缥缈行空中。芙蓉临对镜，镜光花愈胜。未见本来面，更须学山静。静坐看羊队，羊化石空在。石吾甚爱之，勿使羊践坏。德胜非人力，而乃见天则。是德何必胜，日用常饮食。新岭德胜前，问新何以然。盛德乃日新，春花自年年。
孙氏曲水观鱼图
作者：湛若水
朝代：明

大化在咸若，渔利及小鲜。喜戚以我故，口腹为心缘。闻有直钩子，此道今莫存。丈人濠上翁，回溪有潜鳞。悠然观澜处，或跃见天真。物情有冥会，此乐未易言。因思网罟设，自古无全仁。
孝思诗
作者：湛若水
朝代：明

卢生笃孝思，终身念母慈。绵绵衣上线，见母不见衣。笑语与居处，优乎见容止。行道以立身，大孝在吾子。
孟母寿诗
作者：湛若水
朝代：明

既有孟氏子，岂无孟氏母。经年学不归，寿亲在行道。暮宿新泉源，朝望滁阳云。愿酌无穷泉，永言不朽萱。
官居杂咏四绝句
作者：湛若水
朝代：明

堂东小池二丈赊，池边古木集昏鸦。天光池上无多子，槐柏三株纵意遮。左任凭翼舞仙胎，疑是天门折翼来。世间或有胡卢血，只倩何人为取裁。黄杨古色老无皮，枝叶犹能荫北墀。输与鹪鹩低稳睡，月明清影对公移。舍北冬蔬新作畦，冬春之交生意迟。为嘱儿童须谨护，只愁鹅鸭践伤之。
官居杂咏四绝句·其一
作者：湛若水
朝代：明

堂东小池二丈赊，池边古木集昏鸦。天光池上无多子，槐柏三株纵意遮。
官居杂咏四绝句·其三
作者：湛若水
朝代：明

黄杨古色老无皮，枝叶犹能荫北墀。输与鹪鹩低稳睡，月明清影对公移。
官居杂咏四绝句·其二
作者：湛若水
朝代：明

左任凭翼舞仙胎，疑是天门折翼来。世间或有胡卢血，只倩何人为取裁。
官居杂咏四绝句·其四
作者：湛若水
朝代：明

舍北冬蔬新作畦，冬春之交生意迟。为嘱儿童须谨护，只愁鹅鸭践伤之。
官源五景为洪侍御峻之五首 其一 洪鹿田
作者：湛若水
朝代：明

高士昔乘鹿，还同鹿性驯。遗田千载下，更有远遗人。
官源五景为洪侍御峻之五首 其三 官谷泉
作者：湛若水
朝代：明

源泉官谷里，泉亦未忘官。泽物司云雨，西风卷却乾。
官源五景为洪侍御峻之五首 其二 主龙山
作者：湛若水
朝代：明

主龙何处是，烟火两三椽。静卧知龙德，他时或跃渊。
官源五景为洪侍御峻之五首 其五 黄芝潭
作者：湛若水
朝代：明

潭中何所有，白石映黄芝。坐来潭底影，照见本来谁。
官源五景为洪侍御峻之五首 其四 天井峰
作者：湛若水
朝代：明

天井无人汲，汲之愁太勤。忘助中间看，天人此处分。
官源五景为洪侍御峻之五首·洪鹿田
作者：湛若水
朝代：明

高士昔乘鹿，还同鹿性驯。遗田千载下，更有远遗人。主龙何处是，烟火两三椽。静卧知龙德，他时或跃渊。源泉官谷里，泉亦未忘官。泽物司云雨，西风卷却乾。天井无人汲，汲之愁太勤。忘助中间看，天人此处分。潭中何所有，白石映黄芝。坐来潭底影，照见本来谁。
官源五景为洪侍御峻之五首先期史恭甫来同游茅山，家人已迎至镇江矣，月十二日也。意其连夜归报速来，予已到山二日，至望之暮，犹未至，岂为泥雨所阻欤？或赈饥之务未暇欤？未可知也，因作二诗唁之。·其一
作者：湛若水
朝代：明
体裁：七言绝句

恭甫铨曹期不来，兴高迹滞今人猜。鸣鞭走马通宵报，捷径冲泥冒雨回。
客有别号莲塘者以自附于濂溪之说予谓之曰于中通得圣人之体于外直得圣人之用于不支蔓得圣人之真于出淤不染得圣人之清遂感而赋之
作者：湛若水
朝代：明

清清塘中莲，亭亭思公贤。思公爱公莲，欲往隔湖天。通直得自性，芳意谁与传。岂无牡丹艳，徒为俗子怜。扳荷玩水珠，弄化不成圆。何因动遐想，敛衽莲峰前。
宿借眠庵题壁四首
作者：湛若水
朝代：明

我与名山有夙缘，今宵何宵此借眠。中天月欲近人语，莫是天上谪来仙。延缘延缘且延缘，百尺空中抱月眠。一榻未曾分尔我，人间天上只凡仙。自知凡骨非仙缘，玉佩珊珊聒我眠。三更月底排云出，尽是蓬莱妙众仙。一笑人间已了缘，白头随处曲肱眠。道流火候无消息，忘助閒时不是仙。
宿借眠庵题壁四首·其一
作者：湛若水
朝代：明

我与名山有夙缘，今宵何宵此借眠。中天月欲近人语，莫是天上谪来仙。
宿借眠庵题壁四首·其三
作者：湛若水
朝代：明

自知凡骨非仙缘，玉佩珊珊聒我眠。三更月底排云出，尽是蓬莱妙众仙。
宿借眠庵题壁四首·其二
作者：湛若水
朝代：明

延缘延缘且延缘，百尺空中抱月眠。一榻未曾分尔我，人间天上只凡仙。
宿借眠庵题壁四首·其四
作者：湛若水
朝代：明

一笑人间已了缘，白头随处曲肱眠。道流火候无消息，忘助閒时不是仙。
宿和州香泉书院题壁兼寄州守鲁君承恩
作者：湛若水
朝代：明

卓午辞和川，暨暮宿香泉。秉烛寻名胜，冒雨淩寒烟。烟霾鲁叟磬，雨湿梵堂禅。香泉问何如，温温如暮春。因动浴沂想，鲜见浴沂人。何以鲜其人，浴法人莫传。一浴净毛骨，再浴清心神。三浴日月光，天地与偕新。天地既已新，人世无妖氛。
宿大庙峡营下作
作者：湛若水
朝代：明

寂寂不闻更鼓声，荒荒茅屋十馀楹。江风滚滚从天下，咄咄书空大庙营。
宿宝峰寺
作者：湛若水
朝代：明

秋深天气肃，雨馀亭馆凉。逍遥登梵阁，寂寞坐僧房。地高天宇空，云露沾衣裳。虚磬发林杪，传灯泛云光。端居疑寂灭，感节故悲伤。色空云同体，根尘何必忘。
宿斗山书院诗
作者：湛若水
朝代：明

频年瞻北极，今夜宿斗山。缥缈入飞磴，超然出人环。群峰绕列宿，宛在天中间。居中以应外，比如我心然。经纬皆文章，后地与先天。山鸟不尽宣，山花不尽妍。惟以友求心，圣功妆大全。
宿无相寺心期亭
作者：湛若水
朝代：明

无相中间真相在，有期前路是真期。有无并作中霄梦，似到羲黄穆穆时。
宿湖口
作者：湛若水
朝代：明

停舟楚尾与吴头，二水滔滔争乱流。却似当年争战地，至今遗怒未曾休。
宿瑞岩道院
作者：湛若水
朝代：明

悬榻第一山，况在最高峰。淮流转地轴，高木摇天风。云卧秋气肃，冥栖晓露浓。洒落群物表，如身在虚空。虚空复何有，扰扰将奚从。鸟欣暂止木，久在樊笼中。
宿谏议祠次韵余子华太史兼呈郑伯兴朱守中二进士
作者：湛若水
朝代：明

辉辉灯火照寒椽，袅袅炉香驻晚烟。一卧正祠非白屋，对坛供奉是青莲。心将胜事诸贤共，影度斜阳两袂连。莫道岁寒诗景恶，碧崖苍柏自相鲜。
寄五川杨梦羽兵宪
作者：湛若水
朝代：明

五川流自一川清，一月光分五水明。了意悬知川上叟，从今不必读西铭。
寄何前溪
作者：湛若水
朝代：明

前溪之外是前川，傍柳寻花我宿缘。天与不忘公德处，昏期通变有曾孙。
寄何艮所明府
作者：湛若水
朝代：明

颇忆风流何水部，钓台把酒听沧浪。不知风韵今何似，台自山高水自长。
寄吉水罗念庵殿元
作者：湛若水
朝代：明

宇宙寥寥外，湖西有念庵。念念无留念，千秋一指南。
寄寿别驾潜庵曾先生华诞诗
作者：湛若水
朝代：明

罗浮七洞天，增城为近隣。龟峰与鹤岭，瑞日生紫云。逢辰思岳降，渺然忆怀人。若人抱潜德，于我为交亲。别驾不肯展，凤毛光日新。望云开寿域，系此斑衣身。龟以祝奇算，鹤以呈遐年。我为歌南山，寿之于无垠。
寄寿程生爵尊府容庵君七十
作者：湛若水
朝代：明
体裁：古风

吾闻古有为义者，利人不肯拔一毛。又闻徽今有义者，慷慨视如毡上毫。一朝挥金四百星，千秋名与天泉高。何以作诗为君寿，贤郎折桂不偷桃。
寄寿程生爵尊府容庵君七十
作者：湛若水
朝代：明

吾闻古有为义者，利人不肯拔一毛。又闻徽今有义者，慷慨视如毡上毫。一朝挥金四百星，千秋名与天泉高。何以作诗为君寿？贤郎折桂不偷桃。
寄寿舍亲何东麓先生七十华诞歌
作者：湛若水
朝代：明

接龙桥畔相江澳，江迎路转幽人屋。屋边百万青琅玕，潭水潇潇九月寒。别业流杯近东麓，曳裾王门归濯足。晚年得子子能书，万事已足况其馀。闻说古希开寿筵，因风寄赋南山篇。
寄惠州太守史使君
作者：湛若水
朝代：明

使君自昔居黄扉，曾在上前争是非。于今去饮惠州水，餐荔亦和东坡诗。黄金台下一见之，罗浮月满相思时。我将决策罗浮去，东道主者非公谁。
寄文衡山内翰约同居南岳
作者：湛若水
朝代：明

谁人不说文衡山，闻说衡山开我颜。我有衡山旧精舍，相期月底共追扳。
寄萧王僚月塘子长句
作者：湛若水
朝代：明

潮阳萧生月塘子，心如明月时时来。云影天光自感应，碧光荡●银河开。半醺仰空拊髀笑，笑彼杨朱不肯拔一毛何愚哉？上天生财自有数，千金挥尽还复回。新泉一掷七百星，至今萧子有遗台。遗台百世长崔嵬，名与此台百世终不摧，月塘心月谁能裁？
寄衡山曹近斋上舍
作者：湛若水
朝代：明

近斋高卧不从铨，何不移家近院村。流水行云皆学我，奇峰环立侍桥门。
寄观善堂院长张春冈及诸生
作者：湛若水
朝代：明

观善堂中院长居，澄心中夜坐诸儒。试看坐到忘言处，定有文章耀八区。
寄贺太仆吕巾石疏乞得归
作者：湛若水
朝代：明

浮云过目勋华尽，下惠三公定有无。巾石乞归对怀玉，也应多谢左偏枯。
寄镇江钱医士
作者：湛若水
朝代：明

闻说钱方士，回生一匕中。众生犹痿痹，吾药愧全功。
寄陈所素暨宅上诸亲
作者：湛若水
朝代：明

徒杠欲折问舆梁，定有阴功达上苍。千人万人行致祝，公侯万代沙村堂。
寄题乐平方子月窗三首
作者：湛若水
朝代：明

窗中不见月，月到窗生白。感应有无几，试问窗中客。试问窗中客，此作何转语。光霁只在人，人人有灵府。人人有灵府，过化尔风霆。何处更仰泉，万物自流形。
寄题乐平方子月窗三首·其一
作者：湛若水
朝代：明

窗中不见月，月到窗生白。感应有无几，试问窗中客。
寄题乐平方子月窗三首·其三
作者：湛若水
朝代：明

人人有灵府，过化尔风霆。何处更仰泉，万物自流形。
寄题乐平方子月窗三首·其二
作者：湛若水
朝代：明

试问窗中客，此作何转语。光霁只在人，人人有灵府。
寄题九华山书院
作者：湛若水
朝代：明

昔年阳明子，为我说九华。夜夜梦此山，令我胸嵯峨。九华同一根，是为大极门。得意何必登，神游九有全。两君开两堂，二侯为赞襄。下上如生平，千载同徜徉。堂在化城外，九华于兹会。甘泉出堂前，堂胜益可爱。诸贤若爱泉，人人有真源。自酌乃自得，且勿信吾言。
寄题卢民任玉泉别号
作者：湛若水
朝代：明

玉泉似与甘泉通，风味两泉何以同。及泉煮玉为甘旨，始见乾坤造化工。
寄题山泉吴兵部号也
作者：湛若水
朝代：明

何以爱山泉，山泉静且清。安得挽之去？尽洗世间盲。
寄题心期院诗
作者：湛若水
朝代：明

心期在何处，十载念存存。不住五溪流，超然无相前。无相夫何如，有物为之先。举手见九华，回头看逝川。梦中此何景，与我同自然。前朝谁地主，高人王季文。昔为讲席地，今化梵林禅。天道有往复，邪正互相沿。闻虞并骢马，指顾来开山。徘徊两书院，仍结心期缘。黄堂有贤主，吴江诸席珍。双峰子柯子，同洗金沙泉。一洗心体真，再洗天地新。何以天地新，熙穆如初春。作诗矢心期，他时看浴云。
寄题沈东园别业
作者：湛若水
朝代：明

丈人好别业，渺然在东溪。人号东园公，绮里偕游嬉。溪梁架飞虹，亭榭还茅茨。偃坐思贤堂，鱼鸟观鹿麋。何以爱东园，东园多朝曦。东园好炙背，东园物先熙。鸡鸣瑞色动，惊起金乌飞。金乌既已飞，照见扶桑枝。左攀扶桑枝，折之为牛箠。朝牧东园野，夜赋饭牛诗。以此谢荣慕，岂知尧舜时。我屋异于是，无南北东西。洞达开八窗，八风感我帷。搴帷看时景，乌兔閒追随。坎止我居静，虚心动应离。动静随寂感，无为无无为。丈人闻我言，信乎能不疑。若询过庭际，谧也能言之。
寄题海日楼诗
作者：湛若水
朝代：明

曾随海日阳明洞，此日空闻海日楼。揭日欲寻观海处，美人不见令人愁。红云一动千江晓，白首孤吟双泪流。不有秋官传胜事，谁窥海底阳光浮。
寄题盛贤母贞妇诗
作者：湛若水
朝代：明

堂堂贞节达天庭，小小诗篇何足称。尽道显扬今有子，立身行道是谁能。
寄题眠云
作者：湛若水
朝代：明

白云满空山，山在白云里。心若似云閒，与君同睡此。
寄题眠云
作者：湛若水
朝代：明

西樵亦西华，同睡不同情。他时传睡法，不是五龙精。
寄题讷庵
作者：湛若水
朝代：明

天下方多巧，讷庵元不知。庵中人默坐，兀兀到黄羲。
寄题陈朗溪诗
作者：湛若水
朝代：明

朗溪好优游，溪朗心未朗。因究朗从来，明月无云障。照见先生心，虚明极高广。一溪万溪同，银河同荡漾。溪水日日来，溪毛夜夜长。此如我心生，仿佛在川上。潮汐自将迎，我心断来往。溪翁将船游，只在溪下上。
寄题黎似斋辞廪学于天关
作者：湛若水
朝代：明

辞廪归来百揆前，人人皆道似神仙。践形又入天关学，广大高明却似天。
富良歌
作者：湛若水
朝代：明

乘玉节兮坐王子，舟披霞缨兮云裘，击兰桨兮泛中流，冯夷舞兮蛟人游。草萋兮荒洲，怅独立兮容与，望五云兮神州。
寓思图诗
作者：湛若水
朝代：明

悠悠寸草心，荡荡三春德。亲恩比昊天，昊天元罔极。罔极何所思，目击双坟白。双坟不可见，游子沅湘客。泪下斑竹枝，染泪图坟色。于以寓孝思，孝思本无迹。体魄归黄壤，神理陟玄寂。潜思无不通，见之在恭默。
寓楚云台赠汤民悦二首
作者：湛若水
朝代：明

驻马梅村坞，何心问钓船。别来浑梦寐，那更此延缘。伯氏论知己，孤灯记昔年。白龙秋望里，还约酒杯传。武陵当日路，谁问打鱼船。风日非人境，烟霞谢世缘。白云来小卧，丹诀问长年。一笑日将莫，江山画影传。
寓楚云台赠汤民悦二首·其一
作者：湛若水
朝代：明

驻马梅村坞，何心问钓船。别来浑梦寐，那更此延缘。伯氏论知己，孤灯记昔年。白龙秋望里，还约酒杯传。
寓楚云台赠汤民悦二首·其二
作者：湛若水
朝代：明

武陵当日路，谁问打鱼船。风日非人境，烟霞谢世缘。白云来小卧，丹诀问长年。一笑日将莫，江山画影传。
寿两涯钱先生七十华诞歌
作者：湛若水
朝代：明

天目之山，东驰遥遥，数百里之相糺。五湖三江，汨汨滔滔不尽流，表忠峍屼东海头。海盐之墟，韩墩之陬，钟奇汇秀无期休。往往异人，生乎其间，富寿康宁多好修。有如钱氏子薇者，兄弟三二人，笃志好学勇直前。身以父母为仁贤，兄弟无故父母存。志养善养禄养全，俯仰愧怍无天人。风日清秋岳降辰，上堂称觞祝大年。琼浆玉液开华筵，锦帐光生五色云。寿山为之俎，福海为之尊。天吴为之起缕舞，琴川为之遥张弦。长庚天姥来嘉宾，花开顷刻酒逡巡。交酬箫鼓何喧阗，不知此乐复有何人天。显亲扬名在立身，天性之乐乐无垠，猗哉乐无垠。
寿丰城王逸轩七十一歌
作者：湛若水
朝代：明

王翁自昔河上逸，闭门闹市长不出。观棋世上似玉质，输嬴局面谁得失。壶里乾坤才七日，世间甲子逾七十。已闻宣圣不逾矩，篯铿之十始得一。不然亦授王野术，面如丹砂眼如漆。步履乘风如老列，硬饼大肉真刀截。阳生腊后启寿筵，二阳三阳生相续。长庚天姥来献箓，满堂贺者皆仙客。麻姑不尽之天泉，金华老仙之玉液，主宾皆醉翁眼碧。瑶池之宴宴曾孙，王母不来来月窟。膝边更笑戏双雏，高低左右年六七。二雏会看生重孙，岁岁与翁开寿域。
寿乔白岩冢宰
作者：湛若水
朝代：明

天官堂中开寿筵，长庚正照垣西偏。上当北斗调元气，兼与皇图祝大年。再造乾坤机务重，上元甲子宰衡贤。门前桃李应无数，好近先生寿酒边。
寿全山高士刘先生诗
作者：湛若水
朝代：明
体裁：古风

俗诮全山名，吾以静不迁。全山偌我訾，因以止安安。乾坤有五岳，五岳一全山。何名为全山，五岳合一观。何以为合一，静看先天先。当其未分时，宇宙同混然。丈人秉刚直，用志能不分。凌空俯五岳，寥廓何超全？以兹孚邦家，闻达无间言。德教施外内，廉惠人己间。敬义通幽明，六善如山尊。丈人自岳降，仙客来如云。以山祝公寿，寿酒至如川。贤郎滞西席，吾为歌此篇。
寿全山高士刘先生诗
作者：湛若水
朝代：明

俗诮全山名，吾以静不迁。全山偌我訾，因以止安安。乾坤有五岳，五岳一全山。何名为全山？五岳合一观。何以为合一？静看先天先。当其未分时，宇宙同混然。丈人秉刚直，用志能不分。凌空俯五岳，寥廓何超全？以兹孚邦家，闻达无间言。德教施外内，廉惠人己间。敬义通幽明，六善如山尊。丈人自岳降，仙客来如云。以山祝公寿，寿酒至如川。贤郎滞西席，吾为歌此篇。
寿冢宰致仕三原王先生
作者：湛若水
朝代：明

正色朝端三世望，长生箓里九还灵。尚书自昔千珠斗，西极而今应寿星。洛社有图传大老，石渠随笔点残经。年颜汉使烦相问，或者前身是伏生。
寿周中府使归适太夫人华诞
作者：湛若水
朝代：明

即有登堂义，贤郎两定交。因知熊胆教，不谢棘心谣。春酒开眉寿，华辰驻使轺。班衣与锦绣，随意舞飘飖。
寿大司成苇川陈先生七十华诞
作者：湛若水
朝代：明

苇川先生年七十，发始如艾眼如碧。扁舟下上只五湖，寻常城府亦不入。中年供奉金马门，气吞星汉摩青云。集贤学士多藉藉，亦有海鹤参鸡群。自是天生肮脏姿，长开白眼青眼稀。已闻世间鱼恶网，复道高树狂风吹。感慨犹为老女吟，故人族子为商参。时方争慕祝鮀佞，甘从吾好归山林。忆昔较文春棘围，于予旁经亦见知。自兹往往语门弟，如某乃尔同榜师。衔哀公北我奔南，程途相吊齐鲁间。八年蹲伏在草莽，再来不见公温颜。一从契阔二十年，致书兼喜有子贤。载读思过息机作，三夜梦语洞庭山。公今古稀我肩随，我在罗网公鸿飞。六十七十伯玉化，遣子下问不朽之道夫何为。答曰宇宙无穷，莫知始终。万寿无疆，道与天同。回视彭殇倏忽共隙光，无异槿花须臾与蠛蠓。又何必区区慕广成子安期生幻迹沧溟中。
寿大司空蒋公石庵七十华诞
作者：湛若水
朝代：明
体裁：古风

寿公以长生，煌煌两生祠。生生之谓寿，父母多仁慈。湖南与江北，处处遗去思。以兹寿国家，可永万年基。及乎作司空，六府思若时。讵能以淫巧，艺事执相规。●历遍中外，而今跻古稀。岂逐少年行，寿耇古不遗。稽谋能自天，天子自深知。
寿大司空蒋公石庵七十华诞
作者：湛若水
朝代：明

寿公以长生，煌煌两生祠。生生之谓寿，父母多仁慈。湖南与江北，处处遗去思。以兹寿国家，可永万年基。及乎作司空，六府思若时。讵能以淫巧，艺事执相规。●历遍中外，而今跻古稀。岂逐少年行？寿耇古不遗。稽谋能自天，天子自深知。
寿宝安任君砚斋先生华诞诗
作者：湛若水
朝代：明

我怀铁江，宝安之阳，隔水汤汤。有美一人，水中之央。水中之奇，中气粹之。何彼德星，生宁馨儿。其馨维谁，柱也之材。黄堂之祯，邦家之维。亦治九华，寿祝无涯。维以大耋，维德之遐。维神斯听，竹实是徵。颍川之治，凤凰来鸣。遐以寿昌，遐以显扬。寿斯永斯，君子之光。
寿少司空姚先生
作者：湛若水
朝代：明

东泉先生吾低头，去岁倾盖公生秋。造父轻车仍熟路，庖丁芒釰不全牛。早将文苑开闽桂，每见先声遁虏酋。方驾清流欺逝水，欲从高步陟尼丘。司空简在咨畴若，报政应同府事修。骥子超先空北冀，凤雏联翼瑞西周。喜逢初度春方半，遥想华晨乐未休。试问当筵谁戏彩，贤郎系藉在瀛洲。
寿少师费健翁六十八
作者：湛若水
朝代：明

富贵春时二月天，先生拖玉锦屏前。祝年可进还天爵，避相归来作地仙。岳降古今同胜会，江南八百有前缘。天曹应是东方朔，待与偷桃献寿筵。
寿张母封太孺人华诞
作者：湛若水
朝代：明

陈乐高堂，华筵广张。寿山为俎，北海引觞。贞哉圣善，笃生二郎。维孟有轲，维范有滂。伯供戏彩，仲捧翟裳。伯氏吹埙，仲氏吹篪。乐从天来，人自不知。宛宛王母，宴于瑶池。三千之实，偷桃之儿。昭昭圣善，亦严亦慈。既寿且荣，封章有辉。自兹古希，万寿无期。
寿张母林孺人七十诞诗
作者：湛若水
朝代：明

北城楼张号高义，同居共爨已六世。留都风俗波靡馀，万一见之亦足异。家人不离由母贤，孤侄孽子如己气。只今垂白跻古稀，寿筵高张三綵戏。此筵合依连理枝，宁问同根与异蒂。我为作歌，也匪侑觞，感激慈孝警聋瞆。
寿故李少师母太夫人九十
作者：湛若水
朝代：明

寿域开何处，西涯近斗杓。帝师推八座，母范著三朝。已见曾孙宴，还誇后物凋。偷桃惭匪朔，爱听幔亭谣。
寿杨石翁少师诞日适赐宴礼部
作者：湛若水
朝代：明

少师群伦表，朗豁夙天人。骥驹已超类，岐嶷与岳嶟。蔼蔼文苑秀，皇皇秉丝纶。垂翅权奸际，云雷见居屯。藏纳似梁公，龙蛇十六春。贤者固叵测，终复唐乾坤。我师富才力，张弛在北辰。浊河上滔天，清济中不浑。先皇幸南北，留后报主身。时与三二公，内外协同寅。旄头出东南，帷幄坐清尘。深忧在心腹，岂但宁与彬。城社杀狐鼠，事势岂易论。及乎抱弓泣，危疑难重陈。寅夜定大策，翊运扶紫宸。圣人御皇极，正诏下高旻。积弊一旦革，大礼无前因。众论正嚣嚣，国狗亦狺狺。处人骨肉间，两宫恩义均。自非中理解，谁能定逡巡。天子曰劳止，策勋命谆谆。三让不拜封，世禄控亦频。天子自仁孝，手敕加私亲。从容对数语，封纳了不嗔。自馀一召对，侃侃复訚訚。帝亦为之慰，格君可渐臻。公方论年秩，闭门解朝绅。帝命加太傅，赐宴倍臣隣。三四获所辞，乃饮春官醇。皋夔皆赓歌，殊锡感明禋。此日是何日，重阳更越旬。寔维公华诞，岳降生甫申。福德代不数，无乃天逸麟。天寿且平格，周召古所伦。永命在祈天，国脉亦以新。维时贺宾至，公醉在帝闉。贵介盛珠屦，所宝惟贤仁。狄门多桃李，宁无入幕宾。水也则狂简，滥竽亦效颦。敬赋南山诗，万寿祝无垠。
寿留余先生得生字
作者：湛若水
朝代：明

自亲吾榜弟，如已拜先生。尚想趋庭教，无论翼世荣。着鞭骢马逸，脱蹝柏台轻。平格多延考，留馀与戒盈。逢辰歌岳降，初度纪王正。北斗斟元气，东皇进寿觥。百龄符帝锡，三老会时亨。莫憾莱衣旷，贤劳在野坰。
寿罗明府念山六十华诞
作者：湛若水
朝代：明

我年九二君六十，君跻九十我何人。只随耳顺从心路，则剧无为到圣神。
寿董中峰乃尊八十
作者：湛若水
朝代：明

我爱东山高，东山有佳色。匪爱东山色，中有幽人宅。昔为谢公居，今下董子帏。丈人日夕往，斑衣此儿戏。郎今侍仙府，寿以金茎露。丈人进一杯，我为一歌侑。歌竟将若何，为祝东山寿。
寿蕴斋翁陈君华诞诗
作者：湛若水
朝代：明

两生扣我门，请为陈翁寿。开图见九老，个个皆耆旧。三元百八十，共祝千六有。我寿元无穷，充塞弥宇宙。混沌在我前，长庚在我后。持以寿陈翁，可传不可受。不疾亦不徐，愤捷看下手。弱水几清浅，蟠桃讵三就。下视南极星，日月双丸走。
将之南岳登岸渡武溪过芙蓉寄觉山
作者：湛若水
朝代：明

驱车渡武溪，路过芙蓉西。忆我去年游，旧路意皆迷。去年今年人，王孙芳草萋。有风东南来，飘飘吹我衣。万里谁云远，寸心以为期。起脚即已到，岳岭同天齐。
将入朱明宿源头精舍
作者：湛若水
朝代：明

到岸宿源头，源头乃吾庐。自兹达朱明，近可卅里馀。插柳妨前江，围竹背后畲。八十已任真，藩篱知有无。未计明日事，日夕相与娱。
将如江门系舟海珠寺谒李文溪新复祠像
作者：湛若水
朝代：明

峥嵘起孤根，四面迥无隣。云是文溪筑，当作李公墩。屹立彼中流，以墩肖于人。废兴无定主，此事亦迷沦。万物理固然，自馀何纷纷。瞻像绕三匝，感慨复何言。藤萝附高木，得意干青云。惟有夕阳鸦，江水自冬春。
将往谒先师石翁墓舟中写怀
作者：湛若水
朝代：明

初定江门舸，中宵梦倚樯。精魂不可致，大道有遗光。雨过白龙出，云消紫水长。望坟欲饮泣，不觉泪沾裳。
将游南岳至东家铺念计程途作
作者：湛若水
朝代：明

北风浩浩捲征衣，南岳苍苍入翠微。去去五峰弄明月，寥寥鞭凤祝融西。
将游句曲洞天以公程促还南雍寄曹宪佥时范
作者：湛若水
朝代：明

怅望三茅峰，公程妨迂陆。令我归璧水，夜夜梦句曲。
将游观音阁诸胜途中
作者：湛若水
朝代：明

朝出平子门，朔风吹我衣。欣然得閒情，荒村稻畦畦。仰视云间雁，木落犹南飞。感我故园念，秋深客未归。
将由瓜洲往三茅访句曲华阳洞途中绝句十首
作者：湛若水
朝代：明

江涛浩浩雷风生，万斛之舟不敢行。金焦缥缈在天上，江涛势欲与山平。九月十二来自扬，焦山之麓访焦光。京口归途趍谷口，丹阳取道到华阳。焦山山外临无地，地上人家水上洲。人世不闻夫子叹，海怀真见一桴浮。江势滔滔入海争，润城江海汇深清。北门锁闼非无地，北固山高铁瓮城。石城铁城不可猜，长江东逝打城回。若教道德为城郭，天险还应飞不来。镇城东西几万家，焦山花映金山花。吸江吞海谁胸量，一体乾坤且谩誇。七里桥南一水通，不知遵曲入无穷。野花两岸无人采，我艇中流两岸中。恰到溪穷阳步潭，舍舟策马仍之南。上方有路能终到，直到茅君炼药庵。明道先生此脯龙，佛头光放一齐空。我来剪棘披云上，要探骊龙第一宫。
将由瓜洲往三茅访句曲华阳洞途中绝句十首·其一
作者：湛若水
朝代：明

江涛浩浩雷风生，万斛之舟不敢行。金焦缥缈在天上，江涛势欲与山平。
将由瓜洲往三茅访句曲华阳洞途中绝句十首·其七
作者：湛若水
朝代：明

七里桥南一水通，不知遵曲入无穷。野花两岸无人采，我艇中流两岸中。
将由瓜洲往三茅访句曲华阳洞途中绝句十首·其三
作者：湛若水
朝代：明

焦山山外临无地，地上人家水上洲。人世不闻夫子叹，海怀真见一桴浮。
将由瓜洲往三茅访句曲华阳洞途中绝句十首·其九
作者：湛若水
朝代：明

明道先生此脯龙，佛头光放一齐空。我来剪棘披云上，要探骊龙第一宫。
将由瓜洲往三茅访句曲华阳洞途中绝句十首·其二
作者：湛若水
朝代：明

九月十二来自扬，焦山之麓访焦光。京口归途趍谷口，丹阳取道到华阳。
将由瓜洲往三茅访句曲华阳洞途中绝句十首·其五
作者：湛若水
朝代：明

石城铁城不可猜，长江东逝打城回。若教道德为城郭，天险还应飞不来。
将由瓜洲往三茅访句曲华阳洞途中绝句十首·其八
作者：湛若水
朝代：明

恰到溪穷阳步潭，舍舟策马仍之南。上方有路能终到，直到茅君炼药庵。
将由瓜洲往三茅访句曲华阳洞途中绝句十首·其六
作者：湛若水
朝代：明

镇城东西几万家，焦山花映金山花。吸江吞海谁胸量，一体乾坤且谩誇。
将由瓜洲往三茅访句曲华阳洞途中绝句十首·其四
作者：湛若水
朝代：明

江势滔滔入海争，润城江海汇深清。北门锁闼非无地，北固山高铁瓮城。
将至佛山念二贤怀冼少汾
作者：湛若水
朝代：明

吾念九曲好，似我九回肠。怀人隔九曲，念之非他乡。有时正远念，神游遍八荒。中思如中天，美人在中央。嗟哉乎美人，美人安可忘。
将访西樵寄怀邓子
作者：湛若水
朝代：明

方子石泉卜，廿年吾意中。风尘坐迟暮，高锡未淩风。我卜异于是，烟霞与尔同。碧云与云端，一以寄幽踪。且不离烟火，兼可巢筠松。居僯有二仲，或得共游从。
小朱明洞天枕上
作者：湛若水
朝代：明

朱明小洞抱琴眠，只手还摩尺五天。一曲泬㵳人不和，自歌自拍洪崖肩。
小诗代启通谢南北祝寿诸贤
作者：湛若水
朝代：明

定超六合到生生，贤哲三千祝永龄。短世息存吾守一，乾坤不管共清宁。
少宰顾未斋学士请同寿其乡隐君蒋廷器七十华诞歌
作者：湛若水
朝代：明

蒋生自昔开三径，尔依日月居东华。得非大隐在城市，一壶亦挂壶公家。陈留曾闻有市隐，虎头拉我把酒盏。自兹虎枣与神瓜，一月二月来家干。今年八月上清秋，古稀花甲再回头。寿筵寿宾彩云里，长庚跨鹤来交酬。仙鹤来飘飘，仙人吹紫箫。飞空下看淩倒影，但见人间此乐乐陶陶。自不知蟠桃之熟应几遭，海屋于今添几筹。
尹万竹乡宾诞日拜寿官
作者：湛若水
朝代：明

万竹先生八十春，乌纱拜领适逢辰。遥知寿算元无极，岁岁逢辰感圣恩。
山邻钟隐君以诗附梁表弟标见寄答之二首兼与表弟·其一
作者：湛若水
朝代：明
体裁：七言绝句

西云种德屡曾跻，不周之山天与齐。表弟忽传诗句到，中宵梦语西云西。
山邻钟隐君以诗附梁表弟标见寄答之二首兼与表弟·其二
作者：湛若水
朝代：明
体裁：七言绝句

中宵梦语西云西，云白天青帽顶齐。云侣有人供茗果，天梯无路只同跻。
崦西徐少宰部署藤花盛开佳章见示欲予同和
作者：湛若水
朝代：明

藤花亦自媚，适逢赏者贤。托生天署上，偏得主人怜。万朵娆同色，孤根深不迁。遥知樵岭发，寂寞在江天。
巡鹾高侍御崶走三十里顾予浙江驿相信殷勤诗以酬之
作者：湛若水
朝代：明

骢马追寻浙水滨，百年怀抱见谁真。探囊欲报长生药，只恐囊中药未神。
己亥六月七日与九山诸同志游夹冈义庄
作者：湛若水
朝代：明

盛夏万物长，阳德极光辉。天道代消长，秋阴变萎甤。携我众友生，及时出游嬉。天地尚往复，谁能超范围。形骸非我有，爵禄岂我私。逍遥大化内，何喜亦何悲。
己亥腊月十一、十二日，同职方朱正郎簠、赵副郎伊，连日冒雨雪视卜义阡，
作者：湛若水
朝代：明

兹晨凌沧波，昨日发姚坊。仙鹤逐麒麟，高桥度上方。率属至斯里，遵曲来夹冈。冲雪非谩游，卜阡何傍徨？念彼火中人，安得不为伤。圣仁泽枯骨，推之及无疆。息徒同人馆，同志致壶浆。同人风景奇，山水围孤光。万物正归根，归根为春阳。会兹同体理，荡荡见虞唐。
已及首夏遂尔寻春与诸同志游胜泉寺时春花已罢遂观源泉怅然啸歌偶而成韵
作者：湛若水
朝代：明

人生百年内，仅有百回春。若遭万日劫，倏忽成灰尘。古人爱春光，可以怡心神。是春无内外，天地为一身。何哉浴沂子，暮春六七人。我游坐迟暮，不见春花妍。大夏草木盛，生意瀰乾坤。何以瀰乾坤，四时本同原。吾以观源泉，啸歌人不闻。
已答赵大洲司成书意有未尽情见乎辞
作者：湛若水
朝代：明

浩气人今贤大洲，请缨盍系单于头。天教远去深藏器，前席他年赞大猷。元明洞里亦吾庐，喜共公来木石居。直须坐到江河满，不禦流行自沛如。苏门长啸意何如，叹息人间几丈夫。何处约君同槁坐，飞云顶上天为徒。
已答赵大洲司成书意有未尽情见乎辞·其一
作者：湛若水
朝代：明

浩气人今贤大洲，请缨盍系单于头。天教远去深藏器，前席他年赞大猷。
已答赵大洲司成书意有未尽情见乎辞·其三
作者：湛若水
朝代：明

苏门长啸意何如，叹息人间几丈夫。何处约君同槁坐，飞云顶上天为徒。
已答赵大洲司成书意有未尽情见乎辞·其二
作者：湛若水
朝代：明

元明洞里亦吾庐，喜共公来木石居。直须坐到江河满，不禦流行自沛如。
已酉三月廿五予卧病潘进士直卿槐告别索予赠言呻吟之间遂成一绝赠之还邕州
作者：湛若水
朝代：明
体裁：七言绝句

直卿寻乐来东游，豹谷天湖共泛舟。春尽春光须尽领，明年春榜占鳌头。
市桥道中四首
作者：湛若水
朝代：明

春草气蒸行李，朝花露滴征衣。怅望平原雨湿，欲寻旧路云迷。树杪鸠鸣雨霁，稻畦秧送风凉。欲采楚襟香草，已辞越橐难将。云去竹间露坠，风来草际波生。忽逐黄牛别垄，惊飞白鹭一行。断桥两涯流水，孤村一带平芜。乡梦初惊唤渡，每怀想见乘桴。
市桥道中四首·其一
作者：湛若水
朝代：明

春草气蒸行李，朝花露滴征衣。怅望平原雨湿，欲寻旧路云迷。
市桥道中四首·其三
作者：湛若水
朝代：明

云去竹间露坠，风来草际波生。忽逐黄牛别垄，惊飞白鹭一行。
市桥道中四首·其二
作者：湛若水
朝代：明

树杪鸠鸣雨霁，稻畦秧送风凉。欲采楚襟香草，已辞越橐难将。
市桥道中四首·其四
作者：湛若水
朝代：明

断桥两涯流水，孤村一带平芜。乡梦初惊唤渡，每怀想见乘桴。
平南遣兴
作者：湛若水
朝代：明

渔渊水深，采芝云迷。寄怀云水，抗志高栖。严霜陨木，归鸿背飞。天寒日短，途长行迟。岁云暮矣，我心则悲。神游八极，身囿两仪。宇宙为旅，万物为徒。
广德州儒学新建青云楼雅诗
作者：湛若水
朝代：明

高楼何嶙峋，淩空抉青云。云间摘明月，海底见朝昕。试问谁栋宇，广德涂使君。嗟尔青云子，洒落来凭栏。见云不见空，变态倏如神。何以倏如神，是神无长存。无存还大空，如我心清真。肤寸起天末，神尧亦放勋。放勋与清真，可以有无言。人看云眼青，我见云漠然。白衣与苍狗，一体相化迁。立谈取卿相，如平步云烟。楼外不属楼，天上还有天。舜禹有天下，所以不与焉。立己如己高，何以齐泰巅。以无常观常，常莫为之先。履危若平地，悠然见参前。寄语青云子，登楼如是观。
广衡诗
作者：湛若水
朝代：明

广衡二府地相连，朱明朱陵同一天。两间今已通云破，天纵衰□取次眠。
庚寅仲冬三日奉命同大司空章朴庵如西山诸处查看风水因得胜游诗以纪之
作者：湛若水
朝代：明

恭命历形胜，因兹恣玄览。仲冬草木落，山色逾古淡。似我无情游，不爱春芳艳。天青画幅阔，湖净开一鉴。遵曲得真源，寻岩履崎巘。超绝金山巅，寥廓一全瞰。天山逼斗极，帝座尊而俨。吾君古尧舜，所务在宽简。礼乐重留神，制作虑宵旴。梵宿闻晨钟，悄然动归念。
庞弼唐
作者：湛若水
朝代：明

吾念弼唐好，如我道上唐。怀人在唐曲，念之如同乡。都俞事已远，仪凤空回翔。回翔归何时，救火方皇皇。嗟哉乎弼唐，弼唐安可忘。
度宜章岭途中杯旧
作者：湛若水
朝代：明

荣木欣欣春向暖，向来古木摧为柴。随车男子今何在，道士罗浮又复来。
度黄龙登天华视四贤祠行窝之筑二首
作者：湛若水
朝代：明

双眺银河落九天，合流隔断彩云边。天华别在黄龙上，两栋茆椽一缕烟。宿雾初牧好景开，觉山临夜有碑来。四贤后地无分别，司马行窝御史台。
度黄龙登天华视四贤祠行窝之筑二首·其一
作者：湛若水
朝代：明

双眺银河落九天，合流隔断彩云边。天华别在黄龙上，两栋茆椽一缕烟。
度黄龙登天华视四贤祠行窝之筑二首·其二
作者：湛若水
朝代：明

宿雾初牧好景开，觉山临夜有碑来。四贤后地无分别，司马行窝御史台。
弘治壬戌仲冬六日予与丹山赵元默归自罗浮复有西云之行予方有事于先祖不得偕往小诗二绝奉赠
作者：湛若水
朝代：明

吾山虽小从吾爱，不向罗浮更乞灵。信息朝来先到洞，山灵拍手笑相迎。七洞天深还别洞，白云摇手向西行。到时笑与山灵道，已许罗浮作友生。
弘治壬戌仲冬六日予与丹山赵元默归自罗浮复有西云之行予方有事于先祖不得偕往小诗二绝奉赠·其一
作者：湛若水
朝代：明

吾山虽小从吾爱，不向罗浮更乞灵。信息朝来先到洞，山灵拍手笑相迎。
弘治壬戌仲冬六日予与丹山赵元默归自罗浮复有西云之行予方有事于先祖不得偕往小诗二绝奉赠·其二
作者：湛若水
朝代：明

七洞天深还别洞，白云摇手向西行。到时笑与山灵道，已许罗浮作友生。
张东所与潘黄门用涯翁韵往复予因用韵言别三水
作者：湛若水
朝代：明

从容已了皇华事，兼与江山询胜名。海岛或因逢葛老，金华方许访初平。联翩双舫酬诸作，出没千峰见一旌。暂且分携应不易，相亲难割到离情。
张伯怀舍人素扇面
作者：湛若水
朝代：明

阖辟如变化，用舍如随时。把柄一入手，炎凉夺天机。
张水部惠予浆水玉石砚予视之隐有云气梅干双双侵云月色照耀走笔短歌谢之
作者：湛若水
朝代：明

张君惠我浆水砚，烟水微茫云一片。又如月色照梅梢，但色光芒月不见。一干两干干青天，挛拳根着万千年。学文须学石间秀，美在其中人得传。
归云窝中卧看鸟群飞
作者：湛若水
朝代：明

朋飞何处鸟，此去竟何之。有底轻心性，无家重别离。入云终自得，高翅与群疑。世网专相待，稻粮肥未肥。
归自罗浮访望翁爱峰亭题壁
作者：湛若水
朝代：明

不用一字已升天，罗浮回首气如仙。榴皮小记回公迹，会与卢公结永年。
归途雨中即事用前韵
作者：湛若水
朝代：明

东村西村乱犊鸣，天南天北雨云生。双双浴鹭缘何事，恰恰啼鸠还底情。潦潢恶浊愁路滑，觳觫见之当眼明。安得沧浪濯吾足，因以从兹寻广成。
往卜邻驿山间四绝句
作者：湛若水
朝代：明

野桃得意为谁秾，水际翩翩弄影红。可惜不栽玄圃上，却同灌莽倚春风。江山景物元同我，鸟哢花枝故异音。我欲题诗愁鸟讶，我诗还作越声吟。真成入谷笑鸣驺，谷里云閒水自流。肯许周行平似砥，能输千里作山游。一溪诘屈群山里，迂径缘山屡度之。非是皇程畏纡慢，不妨留憩改新诗。
往卜邻驿山间四绝句·其一
作者：湛若水
朝代：明

野桃得意为谁秾，水际翩翩弄影红。可惜不栽玄圃上，却同灌莽倚春风。
往卜邻驿山间四绝句·其三
作者：湛若水
朝代：明

真成入谷笑鸣驺，谷里云閒水自流。肯许周行平似砥，能输千里作山游。
往卜邻驿山间四绝句·其二
作者：湛若水
朝代：明

江山景物元同我，鸟哢花枝故异音。我欲题诗愁鸟讶，我诗还作越声吟。
往卜邻驿山间四绝句·其四
作者：湛若水
朝代：明

一溪诘屈群山里，迂径缘山屡度之。非是皇程畏纡慢，不妨留憩改新诗。
得垂虹泉悬壁岩
作者：湛若水
朝代：明

东行度龙溪，遵岭北而西。回望烟霞洞，中居控四维。前得垂虹泉，珊珊落云端。壁立如斩削，鸟道孤岩悬。于兹宜揽结，或可作小歇。洗耳与枕流，长以师峻洁。
德州吟
作者：湛若水
朝代：明

南风起浩荡，吹我德州航。黄尘翳白日，白日无辉光。顺逆固有数，风伯亦何伤。大风起南冥，吹我德州旗。霾云蔽白日，白日无光辉。阴晴固有定，丰隆亦奚为。
德州吟·其一
作者：湛若水
朝代：明

南风起浩荡，吹我德州航。黄尘翳白日，白日无辉光。顺逆固有数，风伯亦何伤。
德州吟·其二
作者：湛若水
朝代：明

大风起南冥，吹我德州旗。霾云蔽白日，白日无光辉。阴晴固有定，丰隆亦奚为。
忆旧寄戴亚卿酬麦饭豆粥厚意
作者：湛若水
朝代：明

雷轰七圣皆迷夜，傍险冲坭江大横。忽有画船装酒济，能忘安道十年情。能忘安道十年情，方刻新题光欲生。二叟生生如见访，水迎山送到增城。
忆旧寄戴亚卿酬麦饭豆粥厚意·其一
作者：湛若水
朝代：明

雷轰七圣皆迷夜，傍险冲坭江大横。忽有画船装酒济，能忘安道十年情。
忆旧寄戴亚卿酬麦饭豆粥厚意·其二
作者：湛若水
朝代：明

能忘安道十年情，方刻新题光欲生。二叟生生如见访，水迎山送到增城。
忆昔与周自正
作者：湛若水
朝代：明

忆昔同游衡岳时，五峰形影日相依。经画晨昏供粥罢，紫云侍坐送斜晖。
怀古三叹 其一 吊屈原
作者：湛若水
朝代：明

龙舟与角黍，天下吊屈原。不知自沉后，能使君心悛。徒以扬之过，离骚为世传。宣圣昔去鲁，微罪兆其端。贵戚不易位，龙蛇洞庭渊。老死需追召，仁义为两全。
怀古三叹 其三 吊厓山
作者：湛若水
朝代：明

厓山吊三忠，三匝三感伤。国君死社稷，谋臣死封疆。穷厓等死耳，敌忾何堂堂。贲育失时势，驱逐如群羊。自古多此事，此独遗恨长。我祖扫腥膻，克复我冠裳。中国所自立，刷耻酬百王。
怀古三叹 其二 岳武穆
作者：湛若水
朝代：明

和议总国命，诸公与长舌。颇憾岳武穆，推毂义未彻。在军不受命，金牌何叠叠。迅雷比席捲，封章拜望阙。成功乃归死，义命两无缺。
怀古三叹·吊屈原
作者：湛若水
朝代：明

龙舟与角黍，天下吊屈原。不知自沉后，能使君心悛。徒以扬之过，离骚为世传。宣圣昔去鲁，微罪兆其端。贵戚不易位，龙蛇洞庭渊。老死需追召，仁义为两全。和议总国命，诸公与长舌。颇憾岳武穆，推毂义未彻。在军不受命，金牌何叠叠。迅雷比席捲，封章拜望阙。成功乃归死，义命两无缺。厓山吊三忠，三匝三感伤。国君死社稷，谋臣死封疆。穷厓等死耳，敌忾何堂堂。贲育失时势，驱逐如群羊。自古多此事，此独遗恨长。我祖扫腥膻，克复我冠裳。中国所自立，刷耻酬百王。
怀故司训姚子山诗书付族孙姚植之
作者：湛若水
朝代：明

怅想子山起一经，是谁帮济未成名。短檠初事人皆笑，宗伯先公独用情。
恐斋
作者：湛若水
朝代：明

临深履薄，匪曰觳觫。震不丧匕，心非槁木。上帝若临，天君自靖。有所于恐，不得其正。
惜别篇与洪觉山侍御
作者：湛若水
朝代：明

惜别，惜别。别期在旦夕，念之令人心恻恻。所赖心同天地间，不以远近形迹隔。千山月出千山光，万里云收天宇长。吾将从此祝融去，武夷见月无相忘。
感忠楼诗
作者：湛若水
朝代：明

奕奕钜汪，司马昌之。嗣子胤孙，无匮其祺。昭昭越王，生而前知。神明日发，不可测思。不可测思，矧可忘思。视彼牛尾，牧者骇异。威慑六州，六州控制。有而不有，于唐之世。留守九宫，王号是畀。矧可忘斯，念兹厥始。登源之茔，萎木再荣。千春枯槁，谓匪神功。氓曰神哉，曷感而通。鞠哉冢宰，树此感忠。树此感忠，念祖无忘。其忠维何，岭表寔多。积十馀稔，经略威和。亦职海道，朗机扬波。公乘长风，夺其长技。曷不怀嗟，曷不怀嗟，念此荣柯。何以怀云，视尔赤心。贼濠逆天，奋戈入擒。言誓妻子，告尔有神。所不如愿，宁殒厥身。宁殒厥身，顾念忠勋。忠勋念兹，何日忘之。君尔忘身，公尔忘私。摅谋决策，坐亡群疑。惟此忠悃，惟帝眷知。感兹眷忠，无忝孝思。思彼槁木，犹感忠诚。矧伊人矣，云胡不灵。感忠以劝，联楼峥嵘。拄地撑天，聿怀永宁。聿怀永宁，勿替休徵。
感忠楼诗·其一
作者：湛若水
朝代：明

奕奕钜汪，司马昌之。嗣子胤孙，无匮其祺。昭昭越王，生而前知。神明日发，不可测思。不可测思，矧可忘思。
感忠楼诗·其七
作者：湛若水
朝代：明

思彼槁木，犹感忠诚。矧伊人矣，云胡不灵。感忠以劝，联楼峥嵘。拄地撑天，聿怀永宁。聿怀永宁，勿替休徵。
感忠楼诗·其三
作者：湛若水
朝代：明

登源之茔，萎木再荣。千春枯槁，谓匪神功。氓曰神哉，曷感而通。鞠哉冢宰，树此感忠。树此感忠，念祖无忘。
感忠楼诗·其二
作者：湛若水
朝代：明

视彼牛尾，牧者骇异。威慑六州，六州控制。有而不有，于唐之世。留守九宫，王号是畀。矧可忘斯，念兹厥始。
感忠楼诗·其五
作者：湛若水
朝代：明

何以怀云，视尔赤心。贼濠逆天，奋戈入擒。言誓妻子，告尔有神。所不如愿，宁殒厥身。宁殒厥身，顾念忠勋。
感忠楼诗·其六
作者：湛若水
朝代：明

忠勋念兹，何日忘之。君尔忘身，公尔忘私。摅谋决策，坐亡群疑。惟此忠悃，惟帝眷知。感兹眷忠，无忝孝思。
感忠楼诗·其四
作者：湛若水
朝代：明

其忠维何，岭表寔多。积十馀稔，经略威和。亦职海道，朗机扬波。公乘长风，夺其长技。曷不怀嗟，曷不怀嗟，念此荣柯。
感湖南道兵宪胡石屏衡州南岳礼际周至小诗二绝以致谢忱
作者：湛若水
朝代：明

回雁峰前逢使君，冲风冒雨来追云。若非底事归期速，天柱坛前其讲闻。天柱坛前更讲闻，风云变化眼俱新。还舟传意无传诀，服食惟应更入神。
感湖南道兵宪胡石屏衡州南岳礼际周至小诗二绝以致谢忱·其一
作者：湛若水
朝代：明

回雁峰前逢使君，冲风冒雨来追云。若非底事归期速，天柱坛前其讲闻。
感湖南道兵宪胡石屏衡州南岳礼际周至小诗二绝以致谢忱·其二
作者：湛若水
朝代：明

天柱坛前更讲闻，风云变化眼俱新。还舟传意无传诀，服食惟应更入神。
慈母山
作者：湛若水
朝代：明

慈母山前江水流，春来秋去几时休？不知大舜终身慕，也见丁兰刻母不？
憩南华方丈
作者：湛若水
朝代：明

应变意弥定，到寺心颇动。泥空乃多修，无事有大用。溪行得自身，云卧无尘梦。迢遥隔岭钟，风吹过阴洞。
戊子三月上巳同毛古庵黄门梁天壶长史周纪善诸生游善权三洞
作者：湛若水
朝代：明

善权善洞府，神仙逸其名。嘉名吾夙慕，于兹扣岩扃。地气通灵窍，天神启虚明。谁能履兹境，可游神之庭。明公翕然至，如云集诸生。心同理有惬，景澹心自澄。
戊子三月二日取道毗陵同梁壶山携葛涧周卫诸生游张公洞遂憩茂潭别院
作者：湛若水
朝代：明

乐事分行役，矧兹及暮春。携我诸友生，沿流问真源。独行罨溪渚，澄心茂潭渊。举袂引天风，飘忽扫浮云。窈窕访名洞，怪石罗前陈。苟非有自胜，谁能不伤神。鬼幻亦云凿，天工何太勤。顾谓二三子，反观而自然。前行诣虚敞，高明生冥玄。入室贵三昧，升堂庶有闻。
戊戌八月四日甘泉子再登牛首山，同游者：洪生梓、郑生经哲、张生文海、洪
作者：湛若水
朝代：明

驱车曷宵征，感兹秉烛游。不见牛山春，登高爱清秋。秋高爽气发，雨后炎嚣收。鸡鸣群息动，时去众芳休。达人究终始，故与天同流。
戊戌十月二十八日，携徐生世礼、夏生仲、王生奉、黄生耕、黄生牧、刘生誉
作者：湛若水
朝代：明

鸡鸣出夹冈，过午入上方。出入寰阓内，如虱处裈裆。词客悲摇落，俗子爱春芳。达人玩生意，寂士空坐忘。我则异于是，大观与时行。携我八九子，冉冉惜流光。不因驾言出，焉知草木黄。王谢俱尘土，●上亦荒凉。进修贵及时，游衍与出王。
戊辰腊廿七日夜梦王伯安兄
作者：湛若水
朝代：明

四时有去来，逐客久不至。天运尚可量，人事谁能计。昨夜梦见之，仿佛精神契。语久声弥低，画地示予字。灭没不可辩，了了得其意。言别何匆匆，路远会难继。合欢讵知梦，是梦聊足慰。借如平生魂，亢爽不可致。念之生悲凄，达旦不能寐。
戏书天真上人所携罗念庵诗卷及楞严经解
作者：湛若水
朝代：明

达磨西来无一字，空馀只履西归时。空来空去空家宝，更数他财作甚为。
我所思三章
作者：湛若水
朝代：明

我所思兮在天台。抱耿介兮蔑脂韦。立怅望兮渺予怀。烟霞合兮午不开。望不见兮登日台。
我所思三章
作者：湛若水
朝代：明

我所思兮在河西。一人独往何人迷。天寒古道行人稀。我若言之天亦悲。江流东去西日微。愿回中天照我私。朝宗日夜无停时。我所思兮在龙场，何年龙卧今遗芳。潜者勿用用者伤，孔颜当之亦则藏。思君思君白发长，乘彼白云归故乡。我所思兮阳明麓。空山无人又多木。犬惊春云鸡升屋。泉鸣琴兮山鸟歌，山人负暄与鸣犊。嗟此乐兮乐无殃，我不归来君耻独。
我所思三章·其一
作者：湛若水
朝代：明

我所思兮在河西。一人独往何人迷。天寒古道行人稀。我若言之天亦悲。江流东去西日微。愿回中天照我私。朝宗日夜无停时。
我所思三章·其三
作者：湛若水
朝代：明

我所思兮阳明麓。空山无人又多木。犬惊春云鸡升屋。泉鸣琴兮山鸟歌，山人负暄与鸣犊。嗟此乐兮乐无殃，我不归来君耻独。
我所思三章·其二
作者：湛若水
朝代：明

我所思兮在龙场，何年龙卧今遗芳。潜者勿用用者伤，孔颜当之亦则藏。思君思君白发长，乘彼白云归故乡。
托吴提舶致书应吉士元忠
作者：湛若水
朝代：明

七十峰头月，青天一尺书。不逢贤舶使，那得到仙居。
扫壁歌
作者：湛若水
朝代：明

扫壁歌，造物小儿如我何。小身觅身不见身，大身天地民物同包罗。不见身，从他陵轹如他人，同包罗，一体痛痒知搔爬。一体痛痒知搔爬，挤井下石何心邪。已闻闻言反笑语，自乡自毁自可嗟。夫子同人道不行，乘桴浩叹空遗声。乱曰：扫壁歌穷，亦已矣兮。咄咄伯有，自为厉兮。昨宵天地，亦噫气兮。长叹一声，天地闭兮。
承大宗伯李公薇园燕集原唱并诚斋汪中丞同韵见示次韵酬二公
作者：湛若水
朝代：明

名园八月秋花时，静院日暖飞游丝。公方供奉宴桃李，我亦逆旅同京师。嘉客诗成律愈细，蹇予缘薄来何迟。定应不谢龙门客，百遍过从岂斁思。
承广西大巡东逵陈侍御下车之初即致书来问盖公学出于蒋道林有渊源矣以此正己格物而风俗化矣小诗奉寄
作者：湛若水
朝代：明

下车谁问百年人，定过桃源一问津。无侮老成存古训，扬清激浊道之神。
承应谨庵督学置酒请会于石鼓书院作
作者：湛若水
朝代：明

衡云烂睡六十日，江雨痛饮蒸湘头。含情吊古忘言说，石鼓无声江自流。
承张罗峰阁老手书野外送鱼之作见示倚韵奉和二首
作者：湛若水
朝代：明

宇宙恢恢是广居，沧溟泼泼有长鱼。若在相公怀度内，乾坤此乐更无馀。燮理由来在相门，盎中潜跃化机存。枯鳞涸辙知多少，一并烦公达圣尊。
承张罗峰阁老手书野外送鱼之作见示倚韵奉和二首·其一
作者：湛若水
朝代：明

宇宙恢恢是广居，沧溟泼泼有长鱼。若在相公怀度内，乾坤此乐更无馀。
承张罗峰阁老手书野外送鱼之作见示倚韵奉和二首·其二
作者：湛若水
朝代：明

燮理由来在相门，盎中潜跃化机存。枯鳞涸辙知多少，一并烦公达圣尊。